
Bizanțul: istorie, civilizație, 
cultură, artă 


Bizanţ este la origine numele unei cetăţi fondate de greci în secolul al VI-lea î.H. ales 
de Constantin cel Mare ca noua capitală a Imperiului Roman de Răsărit, numit însă 
după numele său, Constantinopol. Aşa cum se întâmplase cu Imperiul Roman şi 
Imperiul Bizantin s-a identificat cu capitala sa, până într-atât încât i-a preluat vechiul 
nume, şi pentru că, în fapt, identitatea şi unitatea imperiului au fost reprezentate de 
acest oraş. 

Termenul Imperiul Bizantin este mai mult o convenţie a istoriografiei moderne. N-a 
existat niciodată un stat care să se definească în acest mod; a existat Imperiul Roman 
de Răsărit cu capitala la Constantinopol care şi-a luat numele de la vechea denumire 
a oraşului. Încadrarea imperiului în istorie e tot o convenţie, venită din dorinţa de 
a împărţi trecutul în perioade de timp coerente; majoritatea istoricilor au stabilit că 
Imperiul Bizantin îşi are începutul în 330, odată cu întemeierea Constantinopolului 
şi sfârşitul în 1453, odată cu căderea sa sub stăpânire otomană. 

Constantinopolul a fost încă de la începutul său un oraş creştin şi acest lucru va rămâne 
o constantă de-a lungul întregii sale istorii. Constantin cel Mare (324-337) a încetat 
persecuțiile asupra comunităților creştine şi a dat istoriei un nou curs. EI a început prin 
a da Edictul de toleranță şi a retroceda proprietăţile Bisericii, confiscate de Dioclețian şi 
Galeriu, împărații dinaintea sa. Mai mult, a acordat privilegii creştinilor şi a construit 
numeroase biserici. Constantin a fondat un oraş şi a dat Imperiului o nouă religie de 
stat, i-a asigurat o economie şi o civilizaţie urbană prosperă. 

Intreaga istorie a Bizanțului trebuie văzută ca o succesiune de epoci înfloritoare 


şi de epoci întunecate, de perioade de glorie şi de momente de declin. Poate 

Vedere a Constantinopolului la 1537 


pictată pentru Soliman Magnificul. 


10) BIZANȚUL: ISTORIE, CIVILIZAȚIE, CULTURĂ, ARTĂ 


cea mai sugestivă dintre formulele care rezumă în laconismul său însăşi esenţa 
istoriei şi a civilizaţiei bizantine rămâne cea a istoricului Charles Diehl: Bizanz. 
Mărire şi decădere. 

Prima dintre loviturile care aveau să împingă Imperiul într-o nouă etapă a istoriei a 
fost invazia barbarilor din secolul al VI-lea, care a dus în cele din urmă la prăbuşirea 
Imperiului Roman de Apus. Termenul barbar este un nume generic ce poate fi 
dat unor triburi germanice, slave, turceşti, care nu vorbeau greaca, erau stabilite la 
graniţele imperiului de pe Rin şi Dunăre şi a căror tendinţă era de a ocupa regiunile 
mai bogate din jurul Mediteranei. 

Domnia lui lustinian (527-565) a fost una dintre cele mai importante epoci din 
istoria Bizanțului, ea a însemnat o etapă de recuceriri ale teritoriilor pierdute, 
reforme legislative şi administrative şi un vast program de construcții. Acum 
aproape toţi locuitorii Imperiului bizantin deveniseră creştini, limba greacă 
era cunoscută pe întreg teritoriul, ceea ce a însemnat mult pentru unificarea 
imperiului. Bisericile ridicate în timpul lui Iustinian sunt răspândite în întreaga 
zonă a Mării Mediterane, în insule sau în marile oraşe, în Răsărit şi în Apus. Au 
forma bazilicală consacrată în timpul împăratului Constantin, fast şi măreție. 
Între acestea, cea mai însemnată realizare arhitecturală a epocii iustiniene rămâne 
noua Sfânta Sofia, a cărei reconstrucţie a început în 532 şi s-a încheiat în 537. A 
rezultat o construcţie impunătoare care a străbătut veacurile!. Întreaga sa structură 
cu cei patru stâlpi centrali uniţi de arcuri care susţin pandantivii ce asigură baza 
cupolei, cu semi-cupolele adăugate la răsărit şi apus ce permit privirii să străbată 
către navele laterale şi galeriile care înconjoară spaţiul central, totul încununat de 
cupola străpunsă de numeroase ferestre, este însăşi imaginea lumii bizantine cu 


toate sferele ei: umană, imperială şi cosmică, legate împreună. 


În darele sale esenţiale istoria bisericii Sfânta Sofia din Constantinopol ar putea fi rezumată astfel: fondată de 
Constantin în secolul al IV-lea este refăcută de Iustinian în veacul al V-lea şi cunoaşte o nouă reconstrucție în 
veacul următor. În perioada iconoclastă imaginile sfinte sunt şterse, înlocuire cu ornamente şi decoraţii, în secolul 
al IX-lea este incendiată, apoi cruciadele o supun unor jafuri şi sacrilegii, o golesc de moaşte şi obiecte liturgice. 
După căderea Constantinopolului bazilica e transformată în moschee, i se adaugă minarete, loja imperială şi 
tronul de marmură. În 1775 trece printr-un nou incendiu, între 1808 — 1839 este refăcută şi i se adaugă noi 
decoraţii aurite, mozaicuri şi scrieri coranice care îi împodobesc până acum zidurile, stând alături de reprezentări 


ale Mântuitorului Hristos, ale Maicii Domnului sau ale împăraţilor bizantini. Din 1934 este muzeu. 

Atacurile succesive ale perşilor, avarilor, turcilor şi triburilor hunice au măcinat 
stabilitatea imperiului şi i-au mutat mereu graniţele. Balcanii erau ameninţaţi de 
seminţii turceşti, de bulgari, nomazi din stepe şi o mare parte din luptele defensive 
ale lui lustinian au fost purtate împotriva acestora. Alianţa între perşi, avari şi slavi 
a dus, în 626, la asedierea Constantinopolului, o rezistenţă dramatică a bizantinilor 
avându-l în frunte pe Patriarhul Serghie a avut loc atunci sub semnul icoanei Maicii 


Domnului aşezată peste tot, la porţi, pe ziduri, mărturie a faptului că identitatea 


religioasă a Bizanțului era simțită ca parte a identităţii sale naţionale. 


Biserica Sfânta Sofia, 


vedere de interior. 


Lumea arabă a fost un alt duşman al Bizanțului, primul atac, din anul 633, a fost 
îndreptat împotriva Palestinei şi a Siriei, provincii care făceau parte din Imperiul 
Bizantin; atunci a căzut lerusalimul sub dominație islamică şi va rămâne astfel pînă 
la Prima Cruciadă, la sfârşitul secolului al XI-lea. 

La mijlocul secolului al VII-lea, bulgarii, popor nomad dornic să se aşeze pe teritoriul 
Imperiului, au constituit o nouă ameninţare pentru bizantini, lupta cu ei a durat sute 
de ani. loate aceste războaie de apărare sau de atac au minat stabilitatea societăţii 
bizantine, iar lupta iconoclastă care a început în secolul al IX-lea poate fi văzută şi 
ca expresie a unei neîncrederi, a unei insecurităţi în plan politic şi economic care se 
reflectă la nivel spiritual şi religios. O serie de istorici văd în momentul iconoclast 
criza credinţei în atotputernicia lui Dumnezeu şi implicit în venerarea reprezentărilor 
lui Hristos, a Născătoarei de Dumnezeu şi a sfinţilor. Luptele, înfrângerile suferite 
în războaie ajung să fie atribuite — într-o manieră tipică acelei epoci — mâniei lui 
Dumnezeu. Mai mult, în timp ce icoanele păreau să nu-i mai apere pe bizantini, 
principalul lor duşman, arabii, care au interzis toate reprezentările figurative sunt 
mereu victorioşi şi în continuă expansiune. Hotărârea de a interzice cultul icoanelor 
îi aparţine împăratului Leon al III-lea. În 726 el îndepărtează chipul lui Hristos 
de pe poarta marelui palat din Constantinopol şi convoacă un Sinod care interzice 
cinstirea icoanei. Aceasta a fost politica oficială a Imperiului din anul 726 pînă în 
780 şi apoi din anul 813 până în 843. În 780 iconoclasmul lăsa mănăstirile jefuite, 
după ce făcuse numeroşi martiri dintre monahii şi ierarhii care au luptat şi au 
mărturisit pentru reprezentarea lui Hristos, dar nu câştigase de partea sa majoritatea 
bizantinilor pentru că icoanele constituiau un mijloc important de a face ca Hristos 
şi sfinţii să fie prezenţi în viaţa credincioşilor. Departe de împărații iconoclaşti, 
Sfântul loan Damaschinul a afirmat atunci cu limpezime că aceia care se închinau 
icoanelor nu venerau icoanele în sine ci pe cei reprezentaţi în ele. Sinodul de la 
Niceea din 787, convocat de Constantin al VI-lea, a cerut reintroducerea cultului 
icoanelor şi a formulat o apărare teologică a lor. A doua izbucnire a iconoclasmului 
a urmat unei alte înfrângeri, a celorlalți duşmani ai imperiului: bulgarii. După ce 
împăratul Nichifor I este învins şi omorât de conducătorul bulgar, succesorul lui, 
Leon al V-lea, impune din nou iconoclasmul în 811 şi acesta va dăinui pînă în 843 
când împărăteasa Teodora îl condamnă definitiv. Prima duminică din Postul Paştelui, 


când gruparea iconofilă şi-a făcut cunoscută victoria, este de atunci prăznuită în 

Biserica Răsăriteană ca Duminica Ortodoxiei. Fa a marcat sfârşitul controverselor 
teologice pentru mult timp de acum înainte. 

Într-o lucrare fundamentală pentru spiritualitatea Bizanțului, teologul John 
Meyendorft observă că dintre toate familiile culturale ale creştinismului — latini, 
sirieni, egipteni, armeni — bizantinii sunt singurii pentru care arta devine inseparabilă 


de teologie. Prezenţa icoanei este cea mai izbitoare caracteristică a unei biserici 


Maica Domnului cu Pruncul 
Glykophilusa, icoană grecească 
de la Mănăstirea Philotheu 

din Muntele Athos. 


Ta 
tn ue Pa a 


să 

Tetraevangheliar, manuscris 


grecesc, secolul XII. 


ortodoxe şi în acelaşi timp ea poate fi întâlnită peste tot, e cinstită în diferite locuri, 
luată în procesiuni, folosită ca protectoare a oraşului în timp de război; în cult e 
luminată de candele, cădelnițele o tămâiază, rugăciunile şi cererile se fac în faţa ei. 
De aceea putem spune că, la capătul unei îndelungi controverse, biruinţa icoanelor 
a fost o biruinţă a Ortodoxiei, o întâlnire a artei şi credinţei, unică în întreaga istorie 


a religiilor. 


Sub împăratul Vasile 1 (867-886) începe o noua epocă; dinastia macedoneană pe 
care acesta o fondează va fi una dintre cele mai puternice din istoria bizantină. 
Renaşterea culturală şi afirmarea puterii militare au fost constante ale acestei epoci 


pline de glorie. Convertirea bulgarilor şi a ruşilor la creştinism, recucerirea teritoriilor 

pierdute la graniţa de est, a insulelor Cipru şi Creta sunt câteva dintre realizările 
sale cele mai importante. 

Renaşterea artistică a secolului al X-lea, numită şi renaşterea macedoneană, poate 
fi explicată și printr-o criză a imaginii care a urmat perioadei iconoclaste şi prin 
stabilitatea economică, dar este în primul rând o reuşită a patronajului imperial. 
Munca cărturărească cunoaşte o adevărată explozie prin dezvoltarea unui nou 
scris, scrierea minusculă şi cursivă care permite copierea rapidă a manuscriselor. 
A început o adevarată campanie de copiere a tuturor manuscriselor existente, 
multe dintre cele aparţinând antichităţii clasice au fost astfel salvate şi în acelaşi 
timp artiştii bizantini au preluat modele clasice în decorația noilor manuscrise. 
Convertirea slavilor, începută în secolul al IX-lea, a extins influenţa culturală 


a Bizanțului pe o arie mult mai mare, astfel civilizaţia bizantină va cunoaşte o 


expansiune similară cu cea teritorială. 

Imagine de la Muntele Athos, un adevărat 
stat monastic, autonom din punct de 
vedere administrativ, cu capitala la Kayres 


în care viețuiesc peste 1500 de monahi. 


Bizanțul secolelor al XI-lea şi al XII-lea seamănă într-un fel cu Grecia clasică sau 
cu ceea ce va fi Italia renascentistă. Deşi măcinat de conflicte interne şi de invazii 
străine, fenomenul cultural şi progresul artistic sunt remarcabile şi cu ecouri până 
târziu în Răsăritul creştin. În istoria culturii venirea la putere a Comnenilor a marcat 
un nou moment de înflorire. Tot în această perioadă Biserica a avut câţiva patriarhi 
foarte puternici, între ei Mihail Kerularie cel care a provocat schisma. Este epoca lui 
Mihail Psellos, poate cel mai erudit scriitor bizantin al tuturor timpurilor. 

O reformă a mănăstirilor din întreg imperiul, iniţiată de împăratul Alexie | 
Comnenul, face ca monahismul să devină în secolul al XII-lea o forță puternică. 
Începuturile monahismului sunt îndepărtare? şi pot fi situate în Egiptul creştin în 
veacul al III-lea, dar odată cu secolul al X-lea şi întemeierea Muntelui Athos de către 
Sfântul Athanasie, cu sprijinul împăratului Nichifor II Focas, are loc o creştere rapidă 
a comunităţilor monahale athonite. În acelaşi timp, în oraşe — şi Constantinopolul 
deţine şi aici întâietatea — se face simțită o puternică mișcare monahală. În anul 1136 
loan II Comnenul ridică Mănăstirea lisus Pantocrator din Constantinopol, al cărei 
rol social, pe lângă cel spiritual, vine din proprietăţile pe care le deţinea, din faptul 
că includea şi aşezăminte pentru bolnavi, pentru bătrâni, o şcoală medicală, un han. 
Avea apoi un paraclis pentru înmormântarea membrilor familiei imperiale, o biserică 
deschisă cultului public şi catoliconul, biserica propriu-zisă a mănăstirii, iar incinta 
adăpostea chiliile a nouăzeci de monahi. Mănăstirile aveau importante tezaure 
artistice, aveau pământuri, deţineau averi considerabile. De aceea se poate spune 
că Biserica în Bizanţ a fost în primul rând una monahală, monahii au avut un rol 
important în dezvoltarea teologiei, în cultul icoanelor, în compunerea imnografiei şi 
alcătuirea slujbelor, în practica liturgică în general. Şi tot ei erau cei care motivau arta 
bisericească, cei care o creau şi cei care o foloseau deopotrivă, arta era însăşi expresia 
participării lor la cult, urmărind împodobirea bisericilor, realizarea veşmintelor, a 


obiectelor liturgice. 


În Egipt, în secolul al III-lea are loc o schimbare radicală în spiritualitatea creştină, apare un nou mod de viață: 
retragerea în pustiu, singurătatea absolută, izolarea departe de lume. Istoricii și teologi au dat multe interpretări 
fenomenului. Au spus că monahismul a fost un protest împotriva secularizării Bisericii, la început monahii nu 
aveau nici o dependenţă de autoritatea episcopală. S-a susţinut de asemenea că primii monahi respingeau cultura 
elenistică şi formele pe care biserica creştină le-a preluat din antichitatea clasică. Şi poate că fiecare dintre aceste 


opinii au relevanţă pentru a înţelege această într-adevăr explozivă schimbare a modului de viaţă eclesiastic. 

Zid al Palatului Blachernae 
din Constantinopol, zis al lui 


Constantin Porfirogenetul. 


Ultimele veacuri din istoria bizantină sunt şi cele mai frământate pe plan politic: are 
loc expansiunea economică a comunelor italiene (Veneţia, Genova), bulgarii şi sârbii 
se eliberează de sub autoritatea imperiului şi pun bazele unor state proprii, la graniţa 
orientală selgiucizii smulg imperiului cea mai mare parte a Asiei Mici, pentru ca 
otomanii să desăvârşească această cucerire. Cruciadele, pornite în 1097 din dorinţa 
de a elibera teritoriile creştine de sub musulmanii care deveniseră deja o forță, au 
tensionat relaţiile între Bizanţ şi Occident, după ce aspecte doctrinare şi de practică 
liturgică au rupt unitatea Bisericii la 1054. 

Tendinţele expansioniste ale occidentalilor îşi găsesc încununarea în Cruciada 
a IV-a care a însemnat căderea Constantinopolului sub latini, oraşul fiind supus 
atunci unui jaf înspăimântător. Momentul a lăsat multă amărăciune şi neîncredere 
între creştinătatea din Apus şi cea din Răsărit, fiecare dintre ele acceptând cu greu 
acea realitate potrivit căreia oraşul apărat de atacurile păgâne ajunge să fie prădat de 
forțele Europei creştine. 

Secolul al XIII-lea debutează, pe de o parte, cu întemeierea de către cruciați a unor 
state latine pe teritoriul bizantin (Imperiul latin de Constantinopol cu cele două 
state vasale, regatul Tesalonicului şi al Moreei) şi, pe de altă parte, cu fărâmițarea 
restului teritoriului în mai multe formaţiuni politice, aşa numitele „guverne în exil”, 
între care mai importante rămân Imperiul de Niceea şi Imperiul de Trapezunt. În 
acelaşi timp la graniţa răsăriteană îşi face simțită prezenţa un nou val al ofensivei 
musulmane. Acum intră în istorie ultima mare dinastie, cea a Paleologilor, în timpul 
cărora aristocrația bizantină îşi consolidează poziţia în viaţa socială şi politică a 
imperiului şi, în acelaşi timp, în sânul ci se formează grupări rivale care vor duce 
la războaie civile, fenomen ce domină istoria politică internă a veacului al XIV-lea. 
Singurul ajutor posibil în faţa agresivei dinastii otomane putea veni din Apus, dar 
pentru aceasta trebuia plătit un preţ prea mare, latinii cereau supunerea față de papă 
şi acceptarea în Crez a formulei fi/ioqze, cu alte cuvinte cedarea Bisericii Răsăritene 
în faţa Bisericii Apusului şi depăşirea principalelor cauze ale schismei. 

În contrast cu decăderea economică, imperiul trăieşte o adevărată reînnoire 
culturală, o nouă renaştere. Umanismul clasic al Paleologilor se propagă pe o 
arie întinsă, astfel că ecourile culturii bizanzine ajung mai departe ca oricând: 
din Veneţia, Florenţa şi Siena până în Bulgaria şi Serbia Nemanizilor şi din 


insulele arhipeleagului grecesc, stăpânite de latini, până în principatele ruseşti ale 

Cupola centrală a bisericii Mănăstirii 
Chora cu Mântuitorul Hristos 
înconjurat de strămoşii săi. Biserica 
Chora sau Karye Djami din 
Constantinopol a fost împodobită cu 
mozaic şi frescă în 1312, în timpul 
Paleologilor. Ansamblul mural pe 
care îl conservă este unul dintre cele 
mai frumoase exemple de decorație 


în mozaic din epoca palcologă. 


Moscovei şi Novgorodului. Direct sau pe filieră sud-slavă, influenţa bizantină se 
face simțită şi pe teritoriul românesc, amprenta sa cea mai puternică regăsindu-se 
în primele lăcaşe de cult din principatul Basarabilor. 

Istoria căderii Constantinopolului a fost redată în multe feluri de-a lungul timpului, 
de la martori ai evenimentului până la istoricii epocii moderne. După o mie o 
sută douăzeci şi trei de ani de la întemeierea sa, Constantinopolul cade în mâinile 
turcilor; momentul a fost trăit de creştinii Imperiului Bizantin ca şi cum ar fi fost 
sfârşitul lumii. Armata lui Mahomed va străpunge cu tunurile, după două luni de 
asediu, zidurile înalte şi impunătoare care dădeau încă prestigiu cetăţii, şi la 29 mai 
1453 o va cuceri. Bizantinii, în frunte cu împăratul, au luptat până la sacrificiu. În 
acea zi s-a celebrat ultima liturghie la Sfânta Sofia, şi se spune că în timp ce preoţii 
slujind se îndreptau spre altar, zidul de miazăzi s-a deschis şi i-a înghiţit şi acolo 
au să rămână până ce lăcașul va fi din nou sfinţit, redevenind biserică. Împăratul 
Constantin al XI-lea a căzut ca un erou, luptând pe ziduri. Creştinii din Orient cred 
şi astăzi că într-o zi Hagia Sofia va fi restituită cultului creştin şi slujba întreruptă 
atunci de turci va fi reluată cu fastul de odinioară. 

Întrebarea pe care şi-au pus-o istoricii culturii a fost dacă în momentul căderii 
Constantinopolului se încheie şi istoria Bizanțului şi influenţa sa în aria creştinismului 
răsăritean. Dar tocmai pentru că nu a fost o realitate politică, ci una spirituală şi 
culturală, Bizanțul nu dispare în 1453, şi rămân vii civilizaţia, instituţiile, tipul de 
sistem politic, arta şi tot ceea ce dă expresia acelei sinteze, împlinite peste veacuri, între 
moştenirea intelectuală elenistică, dreptul civil roman şi religia ortodoxă. Bizanțul 
rămâne viu prin mijlocirea țărilor care, integrate sau legate de imperiu, la un moment 
sau altul al istoriei sale, după prăbuşirea politică a acestuia, rămân unite în credinţă, 
în apărarea unei tradiţii. În sensul cel mai larg societatea bizantină care a supravieţuit 
căderii Imperiului îi includea pe toţi membrii Bisericii Răsăritene, sârbii, bulgarii, 
ruşii, georgienii, locuitorii noilor principate române, Ţara Românească şi Moldova, 
care cu toţii îşi aveau propriile lor limbi şi propria lor ierarhie bisericească, dar erau 
legaţi de Bizanţ prin însăşi tradiţia pe care au moştenit-o. Poate de aceea Nicolae 
Iorga spune că adevăratul sfârşit al Bizanțului are loc abia la finele veacului al XIX- 
lea, când românii, ruşii, slavii din Balcani se îndepărtează de „aventura bizantină” şi 


se lasă seduşi de mentalitatea iluministă franceză, se lasă invadaţi de spiritul pe care 

îl aduce Revoluţia, de independenţa unor naţiuni care îşi arogă dreptul de a trăi prin 
ele însele. Abia acesta este momentul în care „Bizanțul după Bizanţ moare”. 

Civilizaţia bizantină a supravieţuit căderii centrelor ei politice veacuri în şir, 
perpetuându-şi formele într-un vast spaţiu ce se întinde din Rusia până în Nordul 
Africii şi din Serbia până în Armenia şi Georgia. Bizanțul a dăinuit prin instituţiile 


sale juridice şi ecleziale, prin ideologia sa politică şi mai cu seamă prin cultură, 


elemente de rezistenţă întărite şi perpetuate după căderea statului basileilor de către 


Interiorul unei biserici din 
Monemvasia, vechi oraş grecesc 
de pe coasta peloponesiană ce a 
făcut parte din Imperiul Bizantin 
din secolul al VI-lea până în 
1248 când e cucerit de cruciați şi 


apoi din 1263 până în 1460. 


Biserica Ortodoxă şi de Patriarhia de Constantinopol, instituţii care au luat locul 
autorităţii imperiale dispărute. 

Pe acest fundal istoric, tăiat în câteva secvenţe mai importante, poate fi delimitată o 
cronologie a fenomenului artistic care să ofere o imagine sintetică a etapelor parcurse 
în evoluţia formelor, şi aceasta să se constituie ca un preambul al analizei noastre 
privind spaţiul românesc şi moştenirea artistică bizantină. 

Cea dintii formă a experienţei religioase bizantine a fost ridicarea bisericilor. Fie ele 
biserici de oraş sau de mănăstire ori paraclise pentru cultul privat, biserica este cea 
care răspunde nevoilor spirituale ale omului, de la naştere până la moarte. În acelaşi 
timp este tărâmul dezvoltării artei bizantine, o artă rămasă în toate timpurile strâns 
legată de credinţă şi cult, de actul liturgic săvârşit în ea. Biserica este locul întâlnirii 
omului cu Dumnezeu, aici el aude citite Evanghelia şi Apostolul, primeşte învățătura 
prin tâlcuirea lor şi pe Hristos însuşi prin împărtăşanie. 

Dicționarul Oxford al Bizanțului delimitează şapte perioade în evoluţia artei şi a 
arhitecturii bizantine. 1. Pentru secolele IV-V are loc o perpetuare a tradiţiilor în 
cadrul cultural al lumii greco-romane şi în contextul politic al Imperiului Roman. 
În planimetrie, tehnici de construcție şi decorație se manifestă o continuitate a 
tradiţiilor regionale. Bazilica creştină derivă din modelul antic longitutinal, 
doar că sub auspicii imperiale ia dimensiuni impunătoare, alături de ea se ridică 
martirioane, baptisterii, mausolee de plan central. Principalele monumente 
ale epocii lui Constantin urmează aceste modele: Biserica Naşterii din Betleem 
şi vechea Biserică Sf. Petru din Roma au plan bazilical în timp ce rotonda de la 
Sfântul Mormânt este de plan central. 2. Secolul al VI-lea este epoca unui vast 
program de construcţii într-o lume complet creştinată şi în interiorul unei civilizaţii 
urbane. Sub lustinian modelul constantinopolitan în arhitectură se răspândeşte pe 
o arie largă, apar noi soluţii structurale şi noi tehnici de construcţie, bazilica cu 
cupolă — însemnată realizare a artei bizantine timpurii — cunoaşte acum o largă 
răspândire. Cu mozaicurile din Ravena, cu fastul ornamentaţiei lor şi bogăţia 
spirituală a personajelor, pictura monumentală bizantină atinge adevărate culmi 
şi îşi impune specificul. 3. Secolele VII-IX marchează o epocă măcinată de crize 
interne ce duc la declinul oraşelor şi implicit la decăderea programenlor de 
construcţii, se încearcă doar păstrarea, refacerea şi consolidarea celor existente. 


Iconoclasmul interzice reprezentarea figurativă care e înlocuită cu scene profane 

Crucea de aur pe cerul înstelat 
din cupola Mausoleului Galla 


Placidia din Ravena, secolul V. 


sau scheme decorative. 4. Între secolele IX-XI, în timpul dinastiei macedonene 
şi în contextul unei stabilități politice şi religioase, arhitectura cunoaşte unele 
transformări, marcând despărţirea de vechea tradiţie. Impactul Islamului se face 
simţit în vocabularul decorativ, căruia i se alătură şi alte influenţe, cele armene, de 
exemplu. Are loc reducerea scării şi diversificarea tipologiilor planimetrice. Noile 
edificii cu planul în cruce greacă înscrisă, de un echilibru şi o sobrietate clasice, le 
întâlnim în Constantinopol, la Muntele Athos (catolicoanele Mănăstirilor Marea 
Lavră, Iviron şi altele) iar vechea tipologie bazilicală se regăseşte în provincii, în 
Capadocia, în Macedonia. Expresia deplină a renaşterii macedonene se manifestă 
în pictura monumentală, prin reîntoarcerea la valorile clasice şi fixarea programului 
iconografic. Două tendinţe pot fi identificate în pictura acestei perioade, una de 
inspiraţie monastică, ce se întâlneşte în frescele din bisericile rupestre cappadociene 
cu ecouri din arta paleocreştină şi alta aulică, de inspiraţie metropolitană, pe 
care o regăsim la mozaicurile din Sfânta Sofia. 5. În secolul al XII-lea, în timpul 
Comnenilor, viaţa artistică cunoaşte o mare înflorire, numeroase biserici se ridică 
în toate provinciile şi chiar dincolo de frontierele imperiului, pe teritoriile italiene, 
în Veneţia şi Sicilia şi centrul lor de propagare în ceea ce priveşte forma, tehnicile, 
materialele rămâne Constantinopolul. 6. Secolul al XIII-lea este perioada ocupaţiei 
latine când dispare influenţa predominantă a capitalei şi arhitectura înfloreşte 
în noi centre, în Niceea, Trapezunt, fiecare avându-şi propriile caracteristici. 7. 
În secolele XIV-XV, Constantinopolul, odată recucerit, devine din nou centrul 
activităţii artistice. Are loc remodelarea şi extinderea construcţiilor existente, 
ridicarea unor aşezăminte monastice, iar noul stil arhitectural cu biserici de mici 
dimensiuni, cu pictură monumentală ce ia treptat locul mozaicului, se răspândeşte 
în regiunile învecinate, la Mesembria, Skoplje, la Mistra şi Tesalonic. Tematic, 
pictura se diversifică, apar scene din ce în ce mai numeroase cu momente din viaţa 
Mântuitorului, vieţile sfinţilor, imagini din calendarul liturgic, teme inspirate din 
diferite imne şi rugăciuni, teme eschatologice. 

Într-o lume în care doar puţini erau cei ce ştiau să citească, puterea narațiunii 
picturale de pe pereţii unei biserici trebuie să fi fost simțită mult mai intens ca astăzi. 
Dar scopul nu era doar cel de a informa, scenele şi imaginile reprezentate invitau 
privitorul să trăiască experienţa celor văzute. La aceasta se adaugă, în cult, prezenţa 


candelabrelor, a cădelniţelor, a veșmintelor, a moaştelor, a obiectelor de aur şi argint. 

Intrînd în biserică oamenii intrau într-o lume diferită de tot ceea ce alcătuia viaţa de 


zi cu zi şi această lume specială a fost creată de meşterii şi artiştii bizantini. 

aie. 


———.. 


Bizanţ şi Bizanţ după 
Bizanţ în spațiul românesc 


Estetica artei bizantine poartă amprenta gustului celor care, în sânul societăţii 
bizantine au fost promotorii ei aproape exclusivi: monarhia şi Biserica. Continuitatea 
acestei arte timp de peste 1000 de ani se datorează acestor două forţe, care i-au acordat 
tot sprijinul şi puterea lor, cu adevărat absolută. Împărații favorizau stilul preţios şi 
rafinat al curţii, ierarhii sau egumenii mănăstirilor impuneau artiştilor imaginea unei 
lumi a spiritului şi ascezei, dar indiferent de aceste nuanţe, arta bizantină i-a fost 
închinată lui Dumnezeu până într-atât încât însăşi arta curții imperiale era cuprinsă 
în temele şi motivele iconografiei creştine. 

Figura umană era modulul decoraţiei în Bizanţ, totul se făcea raportat la ea. 
Concentrându-se pe figura umană, arta bizantină dovedeşte preferința pentru 
atitudinea frontală a personajelor, fără nici o preocupare pentru anatomia lor reală: 
Hristos sau împăratul poate depăşi cu un cap sau mai mult figurile care îl înconjoară, 
mâna binecuvântând a unui sfânt are aceeaşi dimensiune ca şi capul său, natura 
şi arhitectura sunt subordonate figurii umane. Scopul acestor mutații este evident: 
artistul bizantin nu oferă privitorului o reproducere a naturii ci o interpretare a 
acesteia după o scară de valori deja fixată, pe care privitorul e invitat să o accepte. 
Pictura bizantină e o imagine pentru „ochii interiori”, ea trece dincolo de aparenţa 


fiinţelor şi a lucrurilor tocmai pentru a le transmite esența. 

Absida altarului Bisericii Sfânta Sofia 
de la Mistra (sec. XIV). Biserica 
ridicată în timpul lui Manuel II 
Paleologul are o impresionantă 
decorație picturală de o mare 


puritate şi delicateţe cromatică. 


Criteriul artei bizantine nu este conformitatea cu natura ci cu ideea unei frumuseți 
perfecte, suprasensibile, spirituale şi aceasta vine în primul rând din funcţia ei. Arta 
trebuia nu doar să înfăţişeze adevărul ci şi să îl propage, funcţia ei nu e doar cognitivă 
ci şi educativă, formatoare. 

Acestea sunt câteva consideraţii generale asupra esteticii artei bizantine şi a 


resorturilor interne care au ştiut să o motiveze şi să-i asigure continuitatea; pentru 


spaţiul românesc relevanţa lor vine din integrarea creaţiei artiştilor şi meşterilor care 


Detaliu pictat din mormântul 
hipogeu cu pictură murală din 
Tomis, datând din anul 330 d.H., 
din timpul împăratului Constantin 
cel Mare. Cavoul a aparţinut unei 
familii înstărite şi a fost folosit 
până la începutul secolului al 

V-lea d.Hr. A fost descoperit în 
anul 1988, într-o zonă în care 


au mai fost găsite aproape 200 de 


morminte din aceeaşi perioadă. 


au lucrat pe teritoriul țării noastre unei arii spirituale şi stilistice comune. Iar faptul 
se datora, cum vom încerca să arătăm, interacțiunilor avute de-a lungul istoriei cu 
civilizaţia, arta, cultura bizantină şi, în aceeaşi măsură, capacităţii lor de a prelua 
creator şi de a perpetua peste secole forme ale artei bizantine. Istoria acestor întâlniri 
vom încerca să o rezumăm în acest capitol. 

O posibilă cronologie a artei bizantine pe teritoriul țării noastre ar începe cu influenţa 
directă — chiar dacă în forme provinciale — a Imperiului asupra lumii bizantino- 
romane de la sud de Dunăre şi cu ecouri ale noii religii şi a formelor de artă care 
o exprimă în întreg spaţiul carpato-dunărean. Ea va continua cu răspândirea artei 
bizantine din epoca paleologă în diferite țări din spaţiul balcanic, inclusiv în Ţările 
Române şi cu tradiţia perpetuată şi după căderea Imperiului prin propagarea unei 
arte şi a unei civilizaţii care nu avea cum să înceteze odată cu sfârşitul politic al lumii 


care a născut-o. 

Cruce de calcar descoperită la 
Callatis amintind rugăciunea 
pentru pomenirea episcopilor, 
dovadă a existenţei unui episcopat 


la Callatis în secolul VI. 


Lumea bizantino-romană 
la Dunărea de Jos. secolele vvir 
Arta bizantină pe teritoriul dintre Dunăre şi mare la începuturile sale este îndatorată, 
ca în întreg Imperiul bizantin, artei romane, dar ceea ce îi imprimă caracteristica 
proprie este noua religie, creştinismul. 
Fragment de vas ceramic lucrat la 


Acesta transformă treptat conţinutul 
roată din pastă roşie având imprimată 


San dl du EI artei antice, temele şi procedeele sale 
artistice. Organizarea Bisericii locale, cu 
episcopia la “omis, subordonată direct 
Constantinopolului, persecuțiile şi actele 
de martiraj sunt realităţi ale unui mod de 
vieţuire în interiorul Bisericii lui Hristos 


care se vor regăsi în formele artei timpurii 


bizantine de pe teritoriul nostru. 


Religia creştină s-a răspândit pe teritoriul 
provinciei Dacia prin intermediul 
Inscripţie care pomeneşte numele coloniştilor veniţi din întreg Imperiul roman, prin negustorii, soldaţii sau sclavii 


unui martir pentru Hristos, fost ce propovăduiau noua învățătură în rândul populaţiei daco-romane de aici. Astfel 


iii A LC indica au stat lucrurile la nord de Dunăre, în timp ce în Scitia Minor, Dobrogea de 

mai târziu, potrivit unei tradiţii consemnată de 

istoricul bisericesc Eusebiu de Cezareea, reluată 

şi de alţi autori, creştinismul s-a răspândit prin 

misionarism apostolic, mai exact prin predicile 

Apostolului Andrei, cel căruia „i-a căzut la sorţi să 
evanghelizeze Scitia”. 

Mărturie a amploarei pe care o ia noua credință 
stau numeroasele obiecte creştine vechi, bazilicile 
paleocreştine sau monumentele funerare cu 
inscripții, dar mai cu seamă consemnarea unui 
număr impresionant de martiri din timpul 
persecuțiilor lui Dioclețian şi Galeriu dintre anii 
303-304, mulţi cunoscuţi şi pomeniţi până astăzi 


în Sinaxare, alţii rămaşi necunoscuți. 

Ziduri ale cetății Histria, prima 
colonie grecească de pe ţărmul de vest 
al Mării Negre. A fost întemeiată pe 
la mijlocul secolului al VII-lea î.Hr. 
de coloniști veniți din Milet. Oraşul 
a avut o dezvoltare neîntreruptă 
timp de 1300 de ani, începând 

din perioada greacă şi până în 
epoca romano-bizantină. În cursul 
secolului al VII-lea d.Hr., cetatea a 
fost distrusă de atacurile avaro-slave 


şi părăsită treptat de locuitorii săi. 


După stabilirea hunilor în Câmpia Panonică, urmată de expediţia lor pustiitoare 


de-a lungul Dunării către Balcani şi Constantinopol, în prima jumătate a secolului 
al V-lea, şi mai ales după căderea Imperiului Roman de Apus (476), întreaga regiune 
carpato-dunăreană intră în sfera intereselor economice şi culturale ale Imperiului 
Bizantin. În Dobrogea, teritoriu ce aparţinea efectiv Imperiului Bizantin, viața 


religioasă a fost integrată în structurile ecleziale imperiale. 

Cripta bazilicii paleocreştine de 
la Niculiţel în care s-a găsit sicriul 
comun a patru sfinţi martiri: 
Zotic, Atal, Kamasis şi Filp care 
au mărturisit pentru Hristos 


în timpul lui Dioclețian. 


Pe plan politic, Scitia Minor era în atenţia bazileilor, împăratul Atanasie I începe o 
vastă campanie de refacere a fortăreţelor şi orașelor distruse de huni. Iustinian mai 
urmărea încă să recucerească Dacia, şi în acest scop reface mai multe capete de pod pe 
malul stâng al Dunării pe care îl include sub jurisdicţia nou înfiinţatei arhiepiscopii 
Justiniana Prima. În legătură cu această episcopie a fost pusă construirea în secolul 
al VI-lea a Bazilicii de la Sucidava, important locaş creştin de cult, descoperit pe 
teritoriul fostei provincii Dacia 'Iraiana. După prăbuşirea frontierei Dunării de 
Jos, la începutul secolului al VI-lea şi după aşezarea slavilor în Peninsula Balcanică, 


legăturile populaţiei din nordul Dunării cu cea de la sud şi cu Imperiul Bizantin, au 


slăbit dar nu au fost întrerupte cu totul. 

Inscripţia din Bazilica de la Niculiţel 
cu numele celor patru mucenici: 


Zotic, Atal, Kamasis şi Filip. 


Mozaicul de pe faleza portului 


din Tomis, secolul V. 


Acesta este în linii mari fundalul relaţiilor politice şi bisericeşti cu Imperiul bizantin 
a teritoriilor de la nord şi sud de Dunăre şi pe acest temei se vor constitui relaţiile şi 
interacţiunile artistice. 

Monumentele arhitecturale cele mai importante ridicate în această perioadă sunt 
bazilicile paleocreştine; nici una dintre ele nu a supravieţuit dezastrelor produse 
de migraţia slavilor şi a bulgarilor din secolele VI-VII, dar vestigiile arheologice 
(fundaţii, pavimente, detalii de elemente sculptate) ne ajută la reconstituirea tipului 
de plan. Cele mai multe astfel de locaşe de cult aveau planul bazilical cu trei nave, 
despărțite de două şiruri de coloane, un nartex la intrare şi o absidă semicirculară 
la est. Între altar şi naos se afla cancel//um-ul, o balustradă cu coloane. Pe latura de 
vest bazilica era prevăzută cu un atrium, loc destinat catehumenilor ori penitenţilor, 
alcătuit dintr-o curte interioară şi un portic acoperit. În unele bazilici paleocreştine 
în mijlocul altarului era săpată cripta cruciformă. Aici s-au găsit numeroase sicrie 
cu trupuri întregi ale martirilor — unii identificaţi în liste de Martirologii — sau cu 
fragmente de moaşte, mărturie a practicii răspândite în epocă de a aduce trupurile 
celor ce s-au jertfit pentru noua credință din cimitire în locaşurile de cult. Bazilica 
paleocreştină de la Niculiţel avea o criptă în care s-a găsit sicriul comun a patru 
sfinți martiri — Zotic, Atal, Kamasis şi Filip —, numele lor era incizat în tencuiala 
percţilor, încadrând monograma lui Hristos; ei sunt printre primii mucenici din 
Biserica noastră. 

Cele mai multe bazilici paleocreşine au fost descoperite la Tomis, Callatis şi Histria, 
oraşele mai dezvoltate ale Dobrogei acelui timp. Fiind distruse din temelii sau cu 
puţin deasupra pământului, construcțiile nu au păstrat nici o urmă de pictură 
sau mozaic. Doar urme slabe de frescă, mai mult detalii de culoare, au putut fi 
identificate pe pereţii unor cripte sau în diferite morminte creştine: fragmente din 
decoruri florale sau geometrice, ghirlande, porumbei. 

Într-o măsură mai mare decât decorul pictural s-a păstrat cel pavimentar, este cazul 
mozaicului descoperit în portul din Constanţa, datând de la sfârşitul secolului al 
V-lea. Acoperea a doua terasă a unui ansamblu de construcţii situate de-a lungul 
falezei portului antic care constituia în perioada romană târzie centrul vieţii 
economice, sociale şi comerciale a cetăţii Tomis. S-a păstrat o suprafaţă însemnată 
de aproximativ 850 m?, un adevărat covor din marmură şi ceramică în şase culori, 


cu motive geometrice şi florale. 

Capitel ionic impostă decorat cu 
cruce, găsit la Tomis, secolul VI. 
Capitelurile impostă din marmură 
albă, variate ca formă, mărime 

şi decor au fost descoperite în 
număr mare la Tomis, Callatis, 


Histria, Tropaeum Traiani. 


Prin natura lor mai rezistente în timp, elemente sculpturale au ajuns în număr mai 
mare până la noi, sunt baze şi fusuri de coloane, capiteluri, chenare de uşi şi ferestre, 
fragmente de cornişe şi arhitrave, colonete, plăci şi blocuri de la mesele de ofrandă. 


Capitelurile constituie domeniul cel mai 


bogatilustrat 


al sculpturii, s-au păstrat 

peste o sută de exemplare, 

cele mai multe corintice, cu 

decor compus din frunze de acant dispuse pe mai multe rânduri care adaugă apoi şi 

simbolul noii credinţe, crucea. Majoritatea erau lucrate în centre bizantine din sud şi 

aduse în oraşele dunărene, dar sub influenţa lor iau naştere centre locale de sculptură 

arhitectonică, de unde vor ieşi piese realizate de meşteri locali ce dovedesc un nivel 
comparabil cu al celor mai vestite centre din lumea bizantino-balcanică. 

Pietrele funerare sau lespezile cu inscripţii paleocreştine sunt un alt capitol bine 

reprezentat în arta acestei perioade, unele aveau rol arhitectural, fiind părţi dintr-o 

construcţie, altele rol funerar, de pietre de mormânt. Simboluri creştine, reprezentări 


precum peştele, porumbelul, frunza de palmier, dar cel mai ades motivul crucii, 

p. 37 

Inscripţie funerară pe un bloc de 
piatră (secolele V-VI) decorat pe faţa 
principală cu un fronton triunghiular, 
monograma lui Hristos şi crucea 
monogramatică toate înscrise într-o 
coroană încheiată în partea inferioară 
cu două frunze de iederă. Lespedea 
cu inscripţia „Iorpilla din Epiphancia 
(Ciliciei), (în vârstă de) 25 (ani)” 


era pusă la mormântul 'Torpillei. 


Capitel corintic decorat cu foi 
de acant, aparţine unei categorii 
de capiteluri mult răspândite în 
bazinul Mării Egee şi al Mării 
Negre către sfârşitul secolului al 


V-lea şi începutul celui următor. 


însoțesc decorul din frunze de viţă sau foi de acant şi inscripţia propriu zisă cu 
conţinut funerar. Semnul crucii pe monumentele creştine începe să se răspândească 
din a doua jumătate a secolului al IV-lea, ca urmare a impactului pe care îl are 
cultul Sfintei Cruci, după ce i se arată pe cer, la Ierusalim, împăratului Constantin. 
Semnificaţia ei pe monumentele creştine este evidentă, crucea are rol protector, ea 
apără de duhurile rele, de ea se leagă nădejdea învierii şi a vieţii veşnice; ameninţaţi 
mereu de invaziile barbare, locuitorii unei provinciei de hotar îşi pun nădejdea în 


cruce ca semn al victoriei.* Uneori crucea este înlocuită de monograma lui Iisus 


Pe spatele unei cruci de la Callatis se află inscripţia „In morte resurectio — În moarte se află învierea”, de o parte 


şi alta a unei cruci sculptate pe o bucată de marmură găsită la Tomis apar inscripţiile „Dumnezeu este cu noi” şi 


„Lumină-Viaţă”. 


36 BIZANȚ ŞI BIZANȚ DUPĂ BIZANȚ ÎN SPAŢIUL ROMÂNESC 


BIZANȚ ŞI BIZANȚ DUPĂ BIZANȚ ÎN SPAŢIUL ROMÂNESC 


Hristos (în gr. | X şi X P), ades flancată de literele A şi 0. Monogramele sunt înscrise 
într-un cerc, simbolizând coroana, este cazul lespezii de mormânt a tinerei Torpilla 
al cărei text este lăsat în umbră de monograma lui Hristos contopită cu crucea, 
încununate de o coroană. 

În aceeaşi măsură obiectele de ceramică sau de interes utilitar 
aveau întipărită pecetea creştinismului triumfător. Ceramica 
constituie categoria cea mai numeroasă pe baza căreia poate fi 
analizată cultura materială din Dobrogea, fiind reprezentată 
de o producţie bogată de ulcioare, căni, oale, opaițe, amfore, 
fie de import, fie de provenienţă locală. Decorul lor e incizat, 
pictat sau stampat cu simboluri şi însemne creştine, dar şi 
cu chipuri de sfinţi sau figuri ale celor doisprezece apostoli 
ca pe un opaiţ din secolul al V-lea, unic prin complexitatea 
decorului său. 

La Histria, Tomis sau Callatis săpăturile arheologice au 
scos la suprafață numeroase cruciuliţe de aur, argint, bronz, 
catarame, cercei, toate decorate cu semnul crucii sau alte 
simboluri creştine. Sunt obiecte de uz personal ce imită ades, 
în bronz, aceleaşi forme lucrate în aur în vestite ateliere din 
Constantinopol sau Antiohia. 

Dintre toate obiectele de metal ajunse până la noi cel mai 
valoros este discul de argint aurit (anaforniţa) purtând 
o inscripţie în latină şi numele episcopului Paternus de 
Tomis, datat către sfârşitul secolului al V-lea şi începutul 
celui următor. A fost realizat cel mai probabil într-unul din 
atelierele de orfevrărie din Constantinopol şi a aparținut 
Episcopiei de Tomis. Un decor vegetal în formă de ghirlandă 
de viţă de vie în care apar din loc în loc păsări şi animale cu 
semnificaţiesimbolică, cunoscute în întreagaartăpaleocreştină 
(mielul, păunul, cerbul, porumbiţa) şi câte un coş cu fructe 
împodobește marginea discului. Patru medalioane mari cu 
câte o cruce în interior şi alte patru mai mici întrerup acest 


decor. În centru apare crucea flancată de literele A şi 2 înscrisă 


într-un cerc pe care este gravată incripţia în latină care menţionează numele lui 
Paternus, episcop de Tomis în timpul împăratului Anastasie I (491-518). 

O importantă descoperire creştină datată în secolul al IV-lea este monograma de 
la Biertan. Este o tăbliță votivă din bronz, alcătuită dintr-o inscripţie în latină (E, 
Zenovius, am îndeplinit făgăduinţa) şi un disc cu monograma lui Hristos. Astăzi zalele 
care legau între ele părţile şi cele care prindeau piesa de un presupus candelabru, pe 


care l-ar fi dăruit Zenovius unei bisericii, nu se mai păstrează. A fost găsită împreună 


Lampă de bronz (secolul VI) 
descoperită pe malul stâng al Dunării, 


socotită a fi de origine coptă. 


p. 38 

Stela funerară, secolele V-VI. 
Inscripţie: „Aici odihneşte Atala, 
fiul lui Tzeiuk, care a trăit 25 de ani. 


Unul dintre arcaşi din cetatea Tisis”. 


cu vase din bronz la Biertan, şi este o mărturie, alături de diferite opaițe, cruci şi piese 
de podoabă descoperite în Transilvania a modului în care comunităţile creştine de pe 


acest teritoriu şi-au exprimat apartenenţa la o arie culturală şi spirituală comună. 

Monograma de la Biertan 

(secolul IV) este un donarium 
alcătuit dintr-o tabula ansata cu 
inscripţie în latină: „Eu Zenovius 
am îndeplinit făgăduinţa” şi un 
disc din bronz cu două tortiţe 
simetrice pentru atârnat; în interior 


monograma lui Hristos X+P. 


p. 40 

Discul lui Paternus (secolul V) 

a aparținut episcopiei de Tomis; 
în centru este gravată inscripţia în 
latină care menționează numele 
episcopului Paternus, „(Acest disc) 
a fost făcut din nou, din (piese) 
vechi, prin grija lui Paternus, 


preacinstitul nostru episcop”. 

Moneda de aur emisă la 
Constantinopol (908-912) cu isus 
Hristos pe tron binecuvântând 
(avers) şi Leon al VI-lea şi 


Constantin al VII-lea (revers). 


Dobrogea bizantină. Secolele Vul-XII 

După anul 602 în viaţa fostei provincii Scitia Minor au loc o serie de prefaceri de 
natură politică, socială şi religioasă. Peste populaţia locală se aşează unele popoare 
migratoare şi în primul rând slavii. Ei sunt noul element etnic ce va intra în legătură 
cu comunităţile locale daco-romane. 

Noul stat bulgar ajunge să-şi întindă stăpânirea şi asupra Dobrogei, dar Imperiul 
Bizantin reuşeşte să-şi menţină controlul şi în 971, în timpul domniei lui loan 
Tzimiskes, teritoriul dintre Dunăre şi mare este recucerit și împreună cu partea 
de nord-est a Bulgariei reorganizat ca themă bizantină — o unitate administrativ- 
militară specifică Bizanțului, dependentă direct de imperiu — thema Paristrion 
sau Paradunavon („de lângă Dunăre”) cu reşedinţa la Durostorum. Acum are 


loc şi organizarea bisericească a provinciei nou întemeiate, vechea episcopie de 

Durostorum este ridicată la rang de mitropolie şi pusă sub jurisdicţia directă a 
Patriarhiei de Constantinopol. 

În a doua jumătate a veacului al X-lea, împăratul Nichifor Focas socotea Dunărea 
frontiera de Nord a Imperiului Bizantin şi o mărturie a acestui fapt sunt descoperirile 
de la Durostorum, Tomis şi Noviodunum, sigilii şi monede bizantine, obiecte de 
podoabă şi uz casnic de factură sau de provenienţă bizantină care dovedesc nu doar 
o continuitate a viețuirii şi menţinerea legăturilor cu Bizanțul dar, pentru anumite 
intervale de timp, chiar o supremație a Bizanțului asupra centrelor şi regiunilor în 
care au fost găsite. 

În legătură cu populaţia românească din acest timp este pusă cultura Dridu, cea mai 
închegată formă de organizare materială ce îşi atinge etapa de maximă dezvoltare 
în secolele X-XI. Această cultură balcano-dunăreană constituie dovada arheologică 
a procesului de asimilare a slavilor şi de afirmare a românilor de la nord de Dunăre 
ca popor de cultură şi civilizaţie creştină. Ea conturează imaginea unei civilizaţii „de 
frontieră”, mai curând modestă, dar reprezentativă pentru amestecul etnic, pentru 
sincretismul cultural, pentru convergenţa de înrâuriri politice şi religioase de la acest 
hotar de miazănoapte al Imperiului Macedonenilor şi Comnenilor. 

În Dobrogea secolelor X-XII principalele realizări artistice din domeniul arhitecturii, 
al artei podoabelor sau al ceramicii dau mărturia unei continuităţi a vechii culturi 
romano-bizantine a veacurilor al VI-lea şi al VII-lea. Expresie a acestei continuități 
sunt noile aşezări bizantine din secolele X-XII care se ridică pe locul celor din prima 
epocă de stăpânire aici a Imperiului sau traseele de incintă şi materialele de construcţie 
din epoca romano-bizantină refolosite la edificiile ecleziale ridicate acum. 
Monumentele de arhitectură de la Dunărea de Jos din perioada cuprinsă între 
secolele X-XII se împart în două mari grupe: construcții militare (cetăţi izolate şi 
fortificaţii de oraşe) şi construcţii religioase (biserici şi mănăstiri). Primei categorii îi 
aparţin cetatea de la Capidava, cetatea de la Garvăn-Dinogeţia, aşezată într-o insulă 
nu departe de Galaţi, şi cea din grindul dunărean numit Păcuiul lui Soare. În al 
doilea grup se situează schitul rupestru de la Basarabi, Biserica cimitirului de la 
Dinogeţia şi Biserica de la Niculişel. 

Primul monument de arhitectură medievală timpurie mai impunător este puternica 
cetate ridicată în secolul al X-lea pe insula dunăreană Păcuiul lui Soare. Zidurile 


masive de piatră ale incintei, trasând un perimetru rectangular, se păstrează astăzi 

Cetatea Păcuiul lui Soare ridicată într-o proporţie redusă, dar aspectul şi structura lor demonstrează o continuitate 


în secolul al X-lea pe insula cu cele mai pure tradiţii ale arhitecturii greco-romane din acea epocă de reînviere 
dunăreană cu acelaşi nume. ei și CA 2 2 ii : Aa e ve o d ; 
a clasicismului în toate domeniile artei din timpul împăraţilor Macedoneni. 
Fortăreaţa era o pavăză pentru oraşul de reşedinţă Durostorum şi o staţiune pentru 
flota bizantină pe Dunăre, avea o importantă funcţie militară de apărare şi era punct 
de supraveghere a circulaţiei pe Dunăre. 
În condiţiile integrării teritoriului dintre Dunăre şi mare statului bizantin, viaţa 
creştină şi implicit arta capătă o mare varietate de forme. În ceea ce priveşte arhitectura 


are loc trecerea de la epoca bazilicii şi a inscripţiilor funerare paleocreştine, la cea a 


bisericii cruciforme sau treflate. De aceea monumentele cele mai caracteristice ale 

Interiorul unei biserici din complexul 
Basarabi, ansamblu monastic format 
dintr-o biserică, trei paraclise, 
camere funerare şi chilii, săpate în 


stânca de la Murfatlar în 982. 


perioadei — chiar dacă uneori în forme modeste, proviniciale — se află în domeniul 
arhitecturii ecleziale. Clerul, ierarhii Bisericii, monahii aveau deja un rol însemnat 
în viaţa spirituală, socială şi politică a unei provincii bizantine, iar descoperirile 
precum acel vestit engolpion de aur de la Garvăn Dinogeţia sunt o mărturie în 
plus a importanţei şi staturii ierarhiei ecleziale locale. Monumentele de arhitectură 
bisericească ale secolelor X-XII, trei la număr, pot fi grupate în două categorii. Cea 
dintâi, ţine de sfera vieţuirii şi a practicilor monahale şi include bisericile rupestre 
de la Basarabi-Murfatlar şi biserica de plan treflat de la Niculiqel, iar cea de a doua, 
ţine de nevoile religioase ale unei cetăţi militare, ca în cazul bisericii de cimitir de la 
Garvăn Dinogeţia. 

Complexul săpat în stâncă de la Basarabi, este unul dintre cele mai originale 
monumente creştine păstrate pe teritoriul nostru. Format dintr-o mică biserică, 


trei paraclise, camere funerare şi chilii, legate între ele prin coridoare înguste şi 


joase, dispuse la diferite niveluri, monumentul a fost datat, cu ajutorul unui grafit 

cu caractere greceşti în anul 982. Încăperea cea mai spațioasă, 
care constituie şi intrarea în schit, este biserica principală de plan 
rectangular, împărţită în trei încăperi: absida semicirculară care 
adăposteşte masa altarului, naosul şi pronaosul, despărțite între ele 
prin pereţi săpaţi în stâncă. O boltă neregulată, grosolan cioplită, 
acoperă naosul şi pronaosul, care comunică printr-o uşă scundă, 
arcuită în partea superioară. Absida semicirculară este acoperită cu 
o semicalotă sferică; în ea s-a cioplit în stâncă masa altarului, un 
bloc pătrat lipit de peretele estic. În apropierea bisericii principale 
se află două încăperi cu rol funerar, dreptunghiulare, acoperite cu 
o boltă semicilindrică. Un paraclis, legat la rândul lui de o cameră 
funerară are o arhitectură ceva mai complicată: planul rectangular 
este încununat la est de o absidă centrală semicirculară încadrată la 
nord şi la sud de câte o absidiolă. Un cance/lu7n, înalt de 60 cm, având 
la mijloc o intrare, desparte încăperea altarului de naos. 

Dar ceea ce dă o notă specială acestor monumente este ornamentaţia 


lor; ea poate fi împărţită, din punctul de vedere al conţinutului, 

Decor incizat în zidurile de cretă de 
la Basarabi. Simbolistica creştină, 
reprezentări animaliere sau figuri 
de sfinți sunt zgâriate pe peretele 

de stâncă constituind una dintre 
cele mai originale decoraţiii din 


întreaga noastră artă medievală. 


p. 46 sus 

Planul Bisericii Al din 
complexul Basarabi; a fost 
prima din cele descoperite în 
vara anului 1957 şi singura care 


se păstrează în întregime. 


p. 46 jos: 

Altarul bisericii B4, cea mai mare 
dintre bisericile rupestre de la 
Basarabi. Altarul este cu o treaptă 
mai înalt şi comunică cu naosul prin 


trei intrări arcuite în partea de sus. 


în două mari grupe: una redusă la simbolul crucii, cea de-a doua constituită din 


imagini mai complicate de animale şi figuri de sfinți. Ornamentele sunt fie zgâriate 
în peretele de stâncă, fie uşor reliefate, iar în alte cazuri, realizate cu un strat de humă 
de culoare roşie. Încă de la intrarea în biserică apar numeroase cruci, două zgâriate 
pe peretele exterior, deasupra intrării, altele de-o parte şi de alta a trecerii dintre naos 
şi pronaos. Sunt cruci cu braţe egale de formă triunghiulară, înscrise în câte un cerc; 
altele sunt simple, cu braţele egale; de o parte şi de alta a uneia dintre ele apar săpate 
şi inițialele lui lisus Christos. 

Cea de-a doua categorie de ornamente este formată din reprezentări figurative: 
iepuri, cai, crini, păsări, un călăreț şi animale fantastice, zgâriate pe peretele de 
stâncă. Într-o singură încăpere apar sfinţi, în atitudinea de oranţi, şi o torță aprinsă. 
Aici se încearcă chiar realizarea unei picturi, pentru că peste peretele de stâncă s-a 
dat cu o culoare de humă roşie, aceeaşi care se folosea şi la decorația vaselor din 
ceramică aparţinând aceleeaşi perioade. Complexul de la Basarabi înseamnă pentru 
arta noastră medievală cel mai vechi document arhitectural şi pictural cunoscut până 
astăzi, a căror elemente de planimetrie, structură, formă trimit la bisericile rupestre 


capadociene. Dar în spatele monumentelor de la Basarabi-Murfatlar stă o tradiţie 

Planul trefat al Bisericii de la 
Niculiţel (secolele XI-XII) și planul 


în cruce greacă al Bisericii de la 


Garvăn Dinogeţia (secolele XI-XII). 


monastică mult mai complexă, care poate fi identificată în zone îndepărtate precum 
Crimeea, Caucaz sau Asia Mică şi sunt expresia unui mod de vieţuire asemănător, 
unor reguli de organizare departe de lume, ale monahilor greci, slavi, georgieni, 
capadocieni sau români ale căror biserici aveau ades şi rol misionar în pământurile 
învecinate ale barbarilor. 

Cel de-al doilea monument de arhitectură bisericească din aceeaşi epocă, biserica 
de plan treflat de la Niculiţel, este legat tot de o comunitate monahală, prezentă 
pe teritoriul Dobrogei în secolele XI-XII sau, după alți cercetători, în secolele XII- 
XIII. Ceea ce putem vedea acum este traseul unui triconc, cu trei-patru rânduri de 
cărămizi deasupra solului. Este cel mai vechi monument de acest tip dintr-o tradiţie 
îndelungată pe care planul triconc o va avea în istoria arhitecturii româneşti. Locul 
izolat şi greu accesibil în care se afla precum şi identificarea urmelor câtorva încăperi 
în apropierea bisericii duc la presupunerea că aici exista o aşezare mănăstirească. 
Biserica de cimitir din cetatea de la Garvăn Dinogeţia (secolele XI-XII) este diferită 
de cele două aşezăminte monastice amintite mai sus, fiind o capelă ce slujea probabil 
nevoilor garnizoanei care străjuia la acest hotar al imperiului. Are planul aproape 
pătrat, cu absidă semicirculară la interior şi pentagonală la exterior; boltirea cu 
cupolă trimite la o formă rudimentară a bisericii în cruce. În plus, despre biserica 
de cimitir de la Garvăn se ştie că a fost decorată cu pictură cu motive florale şi 
geometrice, după cum lasă să se vadă urmele de tencuială zugrăvită descoperite în 
ruine sau păstrate la locul lor pe pereţii capelei. Pe unele fragmente de tencuială 
culese în timpul săpăturilor se repetă un ornament alcătuit din cruci înscrise în cerc. 
Capela bizantină de pe ostrovul dobrogean, poate fi socotită începutul unei serii de 
tipologie arhitecturală — biserica în cruce greacă înscrisă — asimilată şi continuată în 
întreg, evul mediu românesc şi balcanic, care va merge în paralel cu celălalt tip de 
plan, trilobat, de la Niculişel. 

Nevoia de ornament şi stil a unei civilizaţii a fastului şi strălucirii îşi face simțită 
prezenţa şi pe teritoriul dobrogean; o regăsim în podoabele din metal preţios, în 
ceramica smălțuită împrumutând culori ce fuseseră cândva ale olăriei romano- 
bizantine, în fragmentele de ţesături lucrate în ateliere din centre bizantino-balcanice 
sau în ateliere provinciale dobrogene. Piesa care ilustrează cel mai bine gustul rafinat 


al ierarhilor Bisericii din acea vreme este crucea-engolpion din secolul al XI-lea de la 

Crucea dublă relicvar, descoperită 
la Garvăn Dinogeţia 

(secolul XI), provine probabil 
dintr-un atelier constantinopolitan 


şi a aparţinut unui ierarh. 


Garvăn. Ornată cu filigran în vrejuri spiralate, cu opale şi safire ea are reprezentată 


pe o faţă, în relief, imaginea lui lisus Hristos răstignit. 

Pe lângă astfel de podoabe de lux mai sunt şi obiectele din metal obişnuit, aplice, 
pandantive, cercei şi inele turnate şi cizelate în ateliere locale. Răspândite sunt micile 
cruci de bronz, de fier, de plumb, engolpioane cu aceeaşi imagine a lui lisus Hristos 
răstignit, având deasupra soarele şi luna, sau mai simplu cu ornamente geometrice. 
Crucile duble relicvar menite a păstra părticele din sfinte moaşte între cele două feţe 
împodobite cu Iisus răstignit, Maica Domnului orantă sau Sfântul loan Evanghelistul 
sunt altă serie de obiecte din metal descoperite în număr mare. Sunt replici ale 


crucilor bizantine, dar se deosebesc de acestea prin capetele braţelor care nu sunt 

tăiate drept, ci rotunjite sau în formă de medalioane, prevăzute cu doi mici butoni 
pe laturi şi uneori prin inscripţiile în slavonă. 

În ceramică, în tehnica prelucrării metalelor, în ornamentică, în construirea şi 
modelarea formelor desluşim deja, în germene, ceea ce va fi creaţia plastică a Evului 


Mediu pe întreg teritoriul locuit de români. 


Sinteza bizantină. Secolele XIII-XIV 
În perioada de timp dintre sfârşitul secolului al XI-lea 
şi primele decenii ale secolului al XIV-lea feudalitatea 
românească se consolidează definitiv; la finalul acestei 
etape apar deja primele formaţiuni social-politice: 
statele feudale. În același timp se conturează o artă cu 
trăsături distincte, rezultat al sintezei între moştenirea 
bizantină şi influenţele venite dinspre arta şi cultura 
Europei occidentale. 

În veacul al XIII-lea teritoriul țării noastre se afla în 


aria de confluență a diferitelor state legate de Imperiul 


ză 


+ 


Bizantin, influențate în ceea ce priveşte creaţia 


LE. 


artistică de arta din vremea împăraţilor Comneni 


; 


şi Paleologi. Cnezatele ruseşti, statul ceho-morav, 


Li 


Ungaria arpadiană erau formaţiuni statale care aveau 
relaţii cu societatea românească şi migraţia formelor 
era o consecinţă firească a acestor interdependenţe 
politice sau economice. De aici relativa diversitate a 
monumentelor şi a obiectelor de artă aplicată precum 
şi accentuarea notelor locale, fenomen care va duce 
treptat la conturarea unor aspecte stilistice diferite ale 
viitoarelor provincii româneşti. Teritoriul dobrogean 
se va afla, până la mijlocul secolului al XIII-lea, sub 


stăpânire bizantină, sub raport economic traversa 

Cruce relicvar de bronz cu 
reprezentarea lui lisus Hristos 
răstignit, găsită la Păcuiul 


lui Soare, secolele X-XI. 


o perioadă de mare dezvoltare economică, iar din punct de vedere artistic creaţia sa 
era îndatorată artei bizantine. 

După anul 1241 dominaţia tătară începe să-şi facă simțită prezenţa pe teritoriul 
Munteniei, al Olteniei, dar şi la răsărit de Carpaţi. În acelaşi timp, coroana maghiară 
îşi manifestă tendinţele acaparatoare, organizând în vest o formaţiune statală semi- 
autonomă, Banatul de Severin; în faţa acestor presiuni clasa politică românească 
caută o nouă formulă de organizare. 

În anul 1324 are loc unificarea tuturor formațiunilor statale autohtone de la sud 
de Carpaţi sub domnia lui Basarab I. A urmat apoi victoria lui Basarab I asupra 
tătarilor şi asupra oştilor maghiare şi independenţa voievodatului Țării Româneşti 
era astfel asigurată. 

Centrul de greutate al domniei se va stabili în două oraşe, Câmpulung şi Curtea de 
Argeş, şi tocmai aici vom găsi cele dintâi biserici din piatră şi cărămidă ridicate în 
partea de nord-vest a Munteniei: biserica Sân Nicoară ale cărei ruine străjuiesc de 
pe o înălțime oraşul Curtea de Argeș și biserica descoperită sub actuala biserică a 
Mănăstirii Negru Vodă din Câmpulung. 

Nevoia curţii domneşti de a-şi impune autoritatea, pe de o parte în interior, în faţa 
celorlalți feudali, gata oricând să o conteste, şi pe de altă parte în faţa mai vechilor 
state medievale vecine, a impus crearea unei arte de curte, a unui fast specific 
clasei conducătoare. Pentru aceasta cel mai aproape era experiența, creaţia şi, în 
consecinţă, preluarea formelor culturale ale ţărilor vecine care aparţineau aceleeaşi 
arii a spiritualităţii ortodoxe. Această cultură devenea accesibilă prin cele două limbi 
de cult folosite în Biserică: greaca (a Patriarhiei de Constantinopol şi a provinciilor 
Imperiului Bizantin) şi slavona (a popoarelor din Balcani vecine nouă). Legăturile cu 
lumea slavă a Balcanilor era deosebit de strânsă în acea vreme, chiar mai strânsă decât 
cu Patriarhia de Constantinopol şi continuând tradiţia epocii precedente, forme ale 
culturii bizantine pătrund la noi pe filieră slavonă, în diferite prelucrări sud-slave. 
Crearea Mitropoliei Țării Româneşti în anul 1359 va întări prestigiul Bisericii, o 
instituţie care avea de altfel deja un rol important şi aceasta este în plus o explicaţie 
pentru amploarea pe care o ia zidirea locaşurilor de cult în toate provinciile 
româneşti. Biserica se bucura de un sprijin constant din partea domniei, concretizat 
în numeroasele ctitorii domneşti şi în daniile făcute, acestea conducând la creşterea 


continuă a puterii sale economice şi a rolului ei în societate. Dar în acelaşi timp, şi pe 

Biserica Sf. Nicolae Domnesc de 
la Curtea de Argeş, ridicată de 
primii domni Basarbi, înainte de 
1352. Este prin planul său în cruce 
greacă şi fațadele bicrome, prin 
ansamblul său pictural de sorginte 
constantinopolitană mărturia 

cea mai convingătoare a dorinţei 


domnitorilor munteni de a se integra 


lumii ortodoxe a Imperiului Bizantin. 


măsură ce se organiza, Biserica trebuia la rândul ei să-şi susţină prestigiul dobândit 


şi pentru aceasta cultivarea fastului, îmbogățirea tezaurului spiritual, a formelor de 
exprimare artistică erau o preocupare permanentă a clericilor şi ierarhilor în lucrarea 
lor ce îmbina tradiţia, dogma, ritualul şi arta. 

Dintre monumentele ecleziale ale veacului al XIV-lea reprezentative rămân două 
ansambluri, ambele din Ţara Românească, care păstrează în planimetria, structura şi 
decorația lor picturală şi sculpturală elemente ale artei bizantine. 

Biserica Sfântul Nicolae Domnesc din Curtea de Argeş este cel mai vechi 
monument bisericesc păstrat în bună stare până acum, deşi a trecut prin mai multe 


etape de restaurare. Are planul în cruce greacă înscrisă, tipul complex, de origine 

Maica Domnului cu Pruncul, 
încadrată de doi îngeri 

şi de Sf. Nicolae şi Sf. 

loan Gură de Aur, absida 
altarului Bisericii Sf. Nicolae 


Domnesc, Curtea de Argeş. 


constantinopolitană. În naos patru stâlpi susţin turla sprijinită pe pandantivi, iar 


patru bolți în semicilindru dispuse în cruce leagă careul format de cei patru stâlpi cu 
zidurile încăperii. Aceste patru bolți marchează în plan şi în elevaţie braţele crucii. 
La est biserica se închide cu trei abside, circulare la interior şi poligonale la exterior. 
La exterior, fiecare dintre elementele structurale ale monumentului, este acoperit 
separat, astfel crucea greacă se dezvăluie uşor, trei dintre braţele ei terminându-se 
semicircular, iar cel de-al patrulea, de la răsărit, închizându-se cu absida centrală. 
Decorația fațadei, în piatră şi cărămidă, de o mare sobrietate, se reduce la sublinierea 
cu ajutorul cărămizii aparente a elementelor structurale ale monumentului. Arcadele 
turlei şi ale frontoanelor şi cornişele sunt conturate prin şiruri de cărămizi aşezate 
pieziş, în dinţi de fierăstrău. Iar alternanţa şirurilor de bolovan de râu cu mortar şi a 
asizelor de cărămidă dă fațadelor un echilibru clasic. 

Ctitoria începută de Basarab I şi terminată de fiul său Nicolae Alexandru oferă până 
astăzi imaginea unuia dintre lăcaşurile cele mai apropiate spiritual de atmosfera 
Bizanțului celui de-al XIV-lea veac. Prin planul său în cruce greacă înscrisă, prin 


fațadele sale în care întâlnim străvechea bicromie romano-bizantină, prin volumele 

Deralii din pictura naosului exterioare dispuse într-o succesiune ascendentă pe care o încununează turla ce domină 
Bisericii Sf. Nicolae Domnesc d ai : : 4 : Pi Ă a tul : 
i m ee e boltirile cilindrice cruciform aşezate se înscrie perfect în aria creaţiei bizantine. 


la Curtea de Argeş: scene din viaţa i î , —— , 
Pictura de la Curtea de Argeş a fost apropiată de stilul mozaicurilor (nu cu mult mai 


Mântuitorului, pilde şi minuni. 
timpurii) din mănăstirea constantinopolitană Chora, astăzi Karye Djami. Apropierea 
merge uneori până la detalii iconografice de amănunt, dar la această sursă trimit în 
primul rând compoziţia amplă a scenelor predominant narative şi graţia deosebită a 
personajelor în mişcare. 


Cele peste 300 de scene din altar şi naos dezvăluie un desen expresiv, un colorit 


luminos şi bogat care accentuează caracterul narativ al picturii. Aceasta poartă 

Adormirea Maicii Domnului, traveea 
vestică a naosului Bisericii Sf. Nicolae 


Domnesc de la Curtea de Argeș. 


marca artei paleologe, înflorită sub patronaj aulic în Constantinopol şi răspândită în 


întreaga Peninsulă Balcanică. Biserica Sfântul Nicolae de la Curtea de Argeş a fost 
gândită pentru a fi reşedinţă a Mitropoliei Ţării Româneşti, monumentul fiind legat 
de acest moment al închegării unei ierarhii ecleziale şi politice în ţara noastră. În 
aceeaşi perioadă însă, în viaţa spirituală se conturează şi un alt moment important: 
constituirea unui monahism nord-dunărean în forme şi cu reguli bine precizate. Prin 
bisericile de plan triconc ridicate la Vodița, Tismana, Cotmeana lumea medievală 
românească intră definitiv în conştiinţa Ortodoxiei Europei răsăritene şi de sud-est. 
Şi în acelaşi timp se impune prin existenţa unui nou tip de vieţuire monahală pe 
care o inaugura la sfârşitul veacului al XIV-lea Nicodim de la Tismana, ctitor al celor 
mai importante aşezări monahale din acea vreme şi organizator al vieţii de obşte, 
după model athonit, în mănăstiri cenobitice, complet autonome. Planul triconc 
însemna pentru Nicodim, trecut pe la Muntele Athos, un model al continuității şi 
comuniunii cu întreaga tradiţie culturală monahală, prezentă deopotrivă în Bizanţ, 


în Serbia şi în Bulgaria. 

Cea de-a doua ctitorie domnească importantă din Țara Românească, aparținând 
ultimului sfert al veacului al XIV-lea, este biserica Mănăstirii Cozia, gândită de 
Mircea cel Bătrân să devină necropolă voievodală. Este singurul lăcaş de plan triconc 
de la sud de Carpaţi ajuns până la noi din acel veac şi un exemplar ce se va constitui 

Biserica Mănăstirii Cozia, întemeiată CA Prototip pentru bisericile de mănăstire ale Munteniei şi Olteniei în întreg evul 

de Mircea cel Bătrân între 1386-1388. mediu românesc. 

Biserica are planul triconc, cu pronaos, un naos spaţios, mult 
alungit şi abside laterale semicirculare la exterior. Naosul este 
despărţit de pronaos printr-un zid gros, străpuns la mijloc de 
o uşă. Pronaosul este acoperit cu o boltă în leagăn, iar naosul 
are un sistem de boltire original: între cilindrul tamburului 
şi pandantivii care asigură trecerea de la planul pătrat al 
spaţiului arhitectural la cel circular al turlei, constructorii au 
intercalat un inel tronconic care diminuează diametrul turlei 
şi dă supleţe boltirii. Pridvorul a fost adăugat mai târziu, în 
timpul lui Constantin Brâncoveanau. Este construită din 
blocuri mari de piatră alternând cu cărămidă aparentă şi are 
o bogată decorație sculpturală la ancadramentele ferestrelor, 
rozetele din registrul superior şi asizele de sub cornișă. Vertical, 
fațadele sunt ritmate de arcade oarbe alungite care se înalță 
până sub cornișă. 

Decorația sculptată în tehnica meplatului dă fațadelor Coziei 
elementul distinct şi ceea ce poate crea analogii cu monumente 
similare de pe valea Moravei, de la Ravanica şi Krusevag de 
unde probabil şi erau pietrarii şi meşterii constructori care 
au lucrat aici. Din atelierele de pe valea Moravei veneau 


motivele de la ancadramentele ferestrelor cu împletituri, 


balauri, păsări afrontate sau motivele geometrice şi zoomorfe 
ce iau uneori aspecte fantastice, colonetele răsucite, vrejurile 
cu semipalmete, rozetele stilizate într-o manieră tipic orientală. 
Spre această lume balcanică către care trimite sculptura decorativă a exteriorului se 


îndreaptă privirile specialiştilor şi atunci când vorbesc despre decorația pictată de 

Detalii din decorul 
sculptat al fațadei bisericii 


Mănăstirii Cozia 


pp. 58-59 

Detalii din pictura pronaosului 
bisericii Mănăstirii Cozia: 
Sinod ecumenic şi Sf. Ilie 


hrănit de corb în pustie. 

secol XIV păstrată astăzi doar în pronaosul bisericii. Aici se desfăşoară un amplu 


menolog alături de Imnul Acatist într-o redactare tipic bizantină, pe registrul 


superior şi pe bolți, iar pe peretele nordic şi sudic şi parţial pe cel vestic, încadrând 

Viziunea Sf. Petru al Alexandriei, apar cele şapte Sinoade ecumenice, formând o 


lungă friză. Partea inferioară a zidurilor desfăşoară o amplă teorie de sfinţi, între care 


vestit este grupul pustnicilor de pe latura de nord cu figurile lor prelungi şi emaciate, 
dovedind trecerea de la concepţia narativă asupra picturii la cea mistică şi hieratică. 


Aceste teme sunt expresia unei arte monahale sud-est europene care fără să refuze 


AUR E HR 


EAMENA 


pronaosului bisericii Mănăstirii Cozia. 


Detalii din Sinaxar, peretele vestic al 


| RN 

dai 


| 


LEE 3 


za 


Sfinţi anahoreţi, peretele nordic al 


pronaosului bisericii Mănăstirii Cozia. 


modele metropolitane îşi arăta predilecţia pentru anumite programe icongrafice la 


care trimiterea să fie imediată pentru vieţuitorii unui lăcaş monastic. 

Arhitectura şi pictura monumentală constituie desigur aspectele semnificative ale 
artei acestei epoci dar nu mai puţin relevante pentru înrâuririle culturii bizantine 
asupra ţării noastre sunt obiectele de artă decorativă, fie ele broderii, manuscrise 
miniate sau piese de orfevrărie. Manuscrisul miniat pe care tradiţia i-l atribuie lui 
Nicodim, aminteşte de repertoriul Bizanțului, apropiere la care trimit armonia 
cromatică în care aurul se întâlneşte cu albastrul detaliilor florale, o anume eleganță 
a împletiturii vegetale a iniţialelor, decorul vegetal şi animalier din cele patru 
frontispicii. Ferecătura de argint a acestui Tetraevangheliar — primul manuscris cu 
datare certă (1405) scris pe teritoriul țării noastre — aparţine aceleeaşi arii stilistice 


bizantino-balcanice, cu iconografia sa specifică — Răstignirea pe o faţă, Învierea pe cea 

Ferecătura Tetraevangheliarului 
lui Nicodim şi pagina de început 


a Evanghelici după Matei. 


de-a doua — care dezvăluie prin compoziţia scenelor, repertoriul ornametal şi prin 
atitudinea personajelor inspiraţia din pictura murală şi icoanele bizantine ale epocii. 
Mai mult, modul în care e conceput chenarul şi îmbinarea unor motive decorative 
trimit la sculptura în piatră de la mănăstirea Cozia sau la uşa de la Cotmeana. 

În prima sa etapă de evoluţie broderia medievală românească este legată până la 
similitudinea tehnică şi iconografică de cea bizantină. Despre Epitaful de la Cozia 
(1395-96), sau Nabederniţa de la Tismana (1381-89) specialiştii spun că nu sunt cu 
nimic diferenţiate de piese similare din Peninsula Balcanică, compoziţia şi tratarea 
personajelor amintind de broderiile bizantine. Abia cu epitrahilul lui Alexandru 
cel Bun (1427) se manifestă tendinţa de a individualiza broderia românească prin 


trăsături, chiar dacă nu cu totul originale, măcar susceptibile de a diferenţia creaţia 


locală de modelele străine. 

În perioada formării provinciilor româneşti influenţa bizantină se face simțită în arta 
de pe teritoriul ţării noastre, pe cale de a se constitui ca o artă cu un specific al ei, 
prin intermediul statelor aflate în aria de influență a Imperiului. În arta bizantină 
acesta este momentul conturării mai multor tendinţe şi orientări stilistice autonome 
de Constantinopol, fiecare având propriile trăsături, bine definite. 

Dependenţa de arta bizantină este ceea ce caracterizează creaţia în ţările ortodoxe, în 
Bulgaria, Serbia, Rusia şi mai târziu în Ţările Române. Din punct de vedere estetic, 
şi dincolo de incidenţele politice şi etnice, pictura slavilor şi a românilor rămâne 


bizantină până la sfârşitul epocii medievale, fără a cunoaşte 


modificări esenţiale. 


Nabederniţa de la Tismana, 


1381-1389, cu monograma 
mitropolitului Andrei 


Critopolis în colţuri. 


Detalii din epitrahilul de la 
Tismana (1381-1389) ce cuprinde 
80 de medalioane perechi cu 
chipuri de sfinţi (Evanghelişti, 
Sfinţi Părinţi, arhierei, monahi) 


şi între medalioane, serafimi. 

Moştenirea bizantină. Secolele XV-XVI 

Vecinătatea Imperiului Otoman la gurile Dunării amenința, deja din secolul al XIV-lea, 
nu doar autonomia ci şi buna dezvoltare şi chiar existenţa provinciei de la sud de 
Carpaţi, şi în acelaşi timp mobiliza puterea politică şi coaliza forţele interne pentru 
a înlătura suzeranitatea, din ce în ce mai împovărătoare, a Porții. 

Pe plan intern câteva familii boiereşti ajung să stăpânească proprietăţi tot mai 
însemnate şi să grupeze în jurul lor alte familii. Este cazul boierilor Craioveşti care 
ajung să exercite o adevărată tutelă asupra domniei şi să impună astfel, în conformitate 
cu propriile lor interese, însăşi politica externă a statului. 

În condiţiile expansiunii musulmane pe teritoriul sud-est european se făcea simțită o 
formă de rezistență a ţărilor creştine concretizată în proiectul unei cruciade balcanice 
la care domnii Ţării Româneşti au aderat imediat. Aceasta explică de ce voievozii 
români îşi asumă în acea vreme un deosebit rol cultural în Orientul ortodox, 
preluând moştenirea culturală a Imperiului Bizantin şi ducând-o mai departe prin 
creaţia artistică. Daniile şi închinările de sate făcute de către domni mănăstirilor 
din Muntele Athos sunt rezultat şi al acestei politici comune a întregii Peninsule 
Balcanice de a salva moştenirea artei creştine. 

Indiferent de limba folosită, creaţia artistică şi culturală din sud-estul european era 
unitară, o artă religioasă în conţinut şi tradiţională în formă; Biserica şi religia erau 
cele care au preluat rolul de element de legătură în cadrul acestei rezistențe pe care 
trebuiau să o opună populaţia ţării şi domnia în faţa pericolului otoman. Meşterii 
care lucrau în acel timp reluau forme ale artei bizantine devenite tradiţie în locurile 
lor de origine. Astfel în pictură, arhitectură, sculptură, creaţia artistică cunoştea 
forme comune întregii lumi ortodoxe. 

Chiar dacă legăturile Mitropoliei Ungrovlahiei cu Patriarhia de Constantinopol n-au 
încetat, reorganizarea Bisericii muntene se va face — urmând interesele domniei — cu 
ajutorul sârbilor dintre care se vor recruta şi viitorii ierarhi ai Bisericii. Cărturarii sârbi 
şi odată cu ei numeroşi meşteri şi artişti îşi găsesc la noi un loc de refugiu şi condiţii 
materiale favorabile pentru a-şi continua activitatea. Astfel legăturile anterioare între 
cultura slavă şi arta din Ţara Românească, pe de o parte, şi arta şi cultura sârbească, 
pe de altă parte, se intensifică acum şi vom vedea acest lucru în icoanele pe lemn 
care ni s-au păstrat din această epocă, în stilul şi iconografia lor, deopotrivă. Paralel 


cu întărirea legăturilor cu arta sârbească, arta românească cunoştea şi influența celei 

Icoana Maicii Domnului cu Pruncul 
aflată la Mănăstirea Neamţ, dăruită 
de împăratul bizantin loan al 
VIII-lea Paleologul domnitorului 


Alexandru cel Bun în anul 1424. 


a ţărilor ortodoxe de limbă greacă, obiecte de cult, manuscrise, circulau între ţări 
şi funcționau ca modele, aducând elemente tradiţional bizantine, dar şi primele 
elemente ale artei oriental-islamice. 

Aceasta era situaţia în Muntenia; trecând dincolo de Carpaţi pentru a observa 
legăturile artei medievale moldoveneşti cu Bizanțul ne vom opri asupra picturii. Se 
ştie că de-a lungul veacului al XIV-lea şi la începutul celui următor pictura slavilor 
de sud, cea sârbească în primul rând, cunoaşte o puternică expansiune din Balcani 


până în Rusia, expansiune înlesnită şi de presiunea datorată avansării turcilor în 


BIZANȚ ŞI BIZANȚ DUPĂ BIZANȚ ÎN SPAŢIUL ROMÂNESC 


68 


sudul Europei. În aceste condiţii este de la sine înţeles că ecouri ale picturii sud-slave 
ajung până în Moldova. Apoi, odată cu suirea pe tron a lui Alexandru cel Bun, între 
Moldova şi Bizanţ se vor stabili strânse legături artistice şi culturale, iar tânărul stat de 
la nordul Dunării ajunge să fie foarte receptiv la formele picturii paleologe. În această 
perioadă vor pătrunde în Moldova diferite aspecte ale artei constantinopolitane, 
prin veşmintele şi odoarele bisericeşti, piesele de broderie liturgică, manuscrisele 
cu miniaturi şi icoanele care ajung pe teritoriul țării noastre. Ele se vor constitui în 


repertoriul iconografic şi ornamental ce va fi preluat creator de meşterii şi atelierele 

locale. Un manuscris precum cel al lui Gavril Uric, scriptor şi miniaturist care 
a lucrat la Mănăstirea Neamţ până la jumătatea secolului al XV-lea, este deja un 
produs autohton, care a făcut stil în decorația de carte manuscrisă de la noi. Mai 
mult, schemele iconografice şi decorative propuse, caligrafia elegantă a textului vor 
avea influenţă şi asupra artei broderiei, a sculpturii sau a metalelor din Moldova 
atestând o concepţie artistică proprie, care sintetizează acumulările succesive produse 


în arta noastră începând de la jumătatea secolului al XIV-lea. 


Pagini din manuscrisul lui Gavril Ei 
Uric: a Tetraevangheliarului în 
slavonă, lucrat în atelierul Mănăstirii 


Neamţ între anii 1435-1436. 


Sfânta Treime, calota de 
est a pronaosului bisericii 


Mănăstirii Suceviţa. 


p.71l 
Detalii din pictura peretelui 


de sud al pronaosului bisericii 


Mănăstirii Suceviţa: Sinaxarul. 


În pictura monumentală, după familiarizarea cu formele sud-slave, mediul 


artistic moldovenesc s-a găsit în situaţia de a-şi putea însuşi şi limbajul clasicizat 
al picturii paleologe şi a-l folosi pentru a îmbogăţi propriile mijloace de expresie. 
Astfel că eleganța elenistică a formelor şi armonioasa proporţionare a corpului sub 
drapajul veşmântului, vor deveni trăsături stilistice definitorii pentru pictura clasică 
moldovenească. Dar modul în care meşterii moldoveni vor prelua arta figurativă de 
tradiţie bizantină venită prin icoanele, broderiile, miniaturile ce vor fi circulat pe 
teritoriul lor şi le vor asimila în creaţia loc picturală, nu a fost unul mimetic. Ei au 
preluat şi prelucrat creativ aceste elemente din perspectiva viziunilor despre frumos 
în care intra o veche tradiţie a artei şi creaţiei populare, care le-a dat de-a lungul 
veacurilor o viziune proprie despre culoare, desen, despre ritm, despre armonizarea 
plinurilor şi golurilor, despre relaţia dintre motiv şi câmp. 

Programul iconografic al picturii interioare a bisericilor din Moldova, elaborat în 


ultimii ani ai secolului al XV-lea, corespunde în esenţă principiilor fundamentale ale 

Detalii din pictura peretelui de 
nord al exonartexului bisericii 
Mănăstirii Suceviţa: Sfinţi militari 
şi scene cu aducerea moaştelor 


Sf. loan cel Nou la Suceava. 


artei bizantine, el a dăinuit, îmbogăţindu-se treptat şi doar începând de la mijlocul 
secolului al XVI-lea va cunoaşte modificări substanţiale 

Cupola care domină naosul este întotdeauna dedicată „bisericii cereşti” cu lisus 
Pantocrator înconjurat de cetele îngereşti, profeţi şi apostoli, reprezentaţi pe pereţii 
tamburului. Pe pandantivi apar cei patru evangheliști, a căror operă tălmăceşte 
legătura dintre „biserica pământească” şi cea cerească. 

În altar e ilustrată istoria mântuirii, care începe chiar cu Întruparea, de aceea calota 
altarului o înfăţişează pe Maica Domnului cu Pruncul, cu tipul iconografic al 
Platyterei. Pe pereţii altarului apare Împărtășania Apostolilor, iar alături diferite scene 
legate de taina transubstanţierii: Spă/area picoarelor, Cina cea de Taină. În partea de 
jos a pereţilor apar Sfinţi Părinţi, principali interpreţi ai învățăturilor creştine. La 
proscomidie, trimitere la dogma mântuirii, apare o temă care pătrunde în Moldova 
pe filieră sârbească, lisus Împărat al slavei. 

Naosul grupează teme ale Noului Testament, sărbători (Borezz/, Schimbarea la Fată, 
Intrarea în Ierusalim), scene din ciclul minunilor şi din cel al Pătimirii. În prelungirea 
acestora, în partea de jos a pereţilor apar registre cu Sfinţi mucenici şi, întotdeauna 
pe peretele de vest, tabloul votiv, în care cititorul însoţit de membrii familiei sale 
şi vegheat de Maica Domnului sau de un sfânt protector aduce macheta bisericii 
prinos lui lisus, aşezat pe tron. 

Pronaosul este dedicat Fecioarei Maria şi sfinţilor. În calotă e înfăţişată Maica 
Domnului orantă cu Pruncul pe piept, înconjurată de patru melozi (Cosma, Iosif, 
Teofan, loan Damaschinul, autori ai unor imnuri închinate Mariei). Pe pereţi apare 
Menologul sau Sinaxarul care reţine în câte o scenă minunea sau martiriul sfântului 
pentru toate zilele anului bisericesc (acolo unde e loc) sau pentru o parte dintre ele. 
În datele lui esenţiale acest program iconografic va fi respectat în tot secolul al XV-lea, 
modificări semnificative vor apărea doar din secolul următor. 

Pictura moldavă este într-o anumită măsură produsul unui mediu monahal, este 
o experienţă interioară ce trebuie făcută accesibilă tuturor credincioşilor. De aici 
porneşte motivaţia picturii exterioare, dorinţa de a scoate imaginea şi în afara bisericii. 
Lumea monahală a înțeles să intre în jocul complex al puterii imaginii, imaginea 
este cea care poate să-i traducă credinciosului traseul pe care-l are de străbătut pe 
calea credinţei creştine. Acestei logici îi putem înscrie pictura fațadelor bisericilor 


moldoveneşti şi funcţia sa de a fi „intercesor al vizibilului”. 

Peretele de vest al naosului 
bisericii Mănăstirii Suceviţa: 


scene din viaţa lui lisus. 


p.75 
Cavalcada Sfintei Cruci, Biserica 


Sfânta Cruce din Pătrăuți. 


Pictura exterioară este un produs al epocii lui Petru Rareş, din perioada imediat 


următoare elaborării programului iconografic al decoraţiei interioare, păstrând 
aceleaşi trăsături stilistice. Cele mai vechi urme de pictură murală exterioară să găsesc 
astăzi la biserica Mănăstirii Probota (1532), dar monumentul cu pictură exterioară 
cel mai bine păstrată este Humor (zugrăvită în 1535, sub conducerea meşterului 
Toma din Suceava). În prima jumătate a secolului al XVI-lea s-a realizat pictura 


exterioară şi pentru biserica Mănăstirii Moldoviţa (în 1537), Biserica din Arbore (în 

1541, zugrav Dragoş Coman), biserica Mănăstirii Voroneţ (zugrăvită în jurul anului 
1547 când s-a adugat şi exonartexul, împodobit şi el cu pictură exterioară). 

Pereţii exteriori ai absidei altarului precum şi pereţii naosului şi abisidelor laterale 
sunt locul de reprezentare a Cinului sau lerarhiei cereşti, o scenă cu numeroase 
personaje, în care alături de Mântuitorul Hristos şi Maica Domnului, apar frize 
de serafimi, îngeri, profeţi, apostoli, sfinţi părinţi, martiri, pustnici, desfăşurate pe 
suprafeţe ample. 

O a doua temă reprezentată fie pe faţada de nord, fie pe cea de sud, în dreptul 
gropniţei sau a pronaosului este Arborele lui Iesei, o compoziţie largă străbătută de 
vrejuri ce cresc din trupul lui Lesei şi printre ele apar regii iudei, profeţii, între care sunt 
presărate diferite scene din Vechiul şi Noul Testament, majoritatea făcând referire la 
mântuirea prevestită şi înfăptuită prin naşterea lui lisus Hristos din Fecioara Maria, 


reprezentată şi ea în partea de sus a compoziţiei. 

Biserica Mănăstirii Moldoviţa, 


1537, vedere dinspre sud-vest. 


iara 3 a 


Pe bordura inferioară sau pe cea laterală sau pe peretele contrafortului alăturat (ca la 
Moldoviţa) apar filosofi, scriitori, poeţi elini. 

O a treia temă este Imnul acatist, un imn dedicat Fecioarei Maria, datând din secolul 
al VI-lea. Ciclul iconografic se formează însă mai târziu, abia în secolele XII-XIII în 
ambianța bizantină. Imnul are 24 de strofe, iar tălmăcirea lor iconografică conţine 
tot 24 de scene, primele 12 ilustrează întruparea minunată iar celelalte 12 viziuni 
mistice în legătură cu slăvirea Născătoarei de Dumnezeu. În Moldova se mai adaugă 
acestora şi reprezentarea scenei din Vechiul Testament cu Moise în faţa rugului, în 
care apare şi Fecioara cu Pruncul. Dar specificul Imnului Acatist în redarea acestei 
teme în Moldova secolului al XVI-lea este faptul că reprezentarea se încheie cu 
Asediul Constantinopolului de către oastea turcească, cu arcaşi, asediatorii pe mare, 
artileria şi cavaleria turcească, de o parte fiind zugrăvită cetatea în care se desfăşoară 
procesiunea cu icoana Hodighitriei (Îndrumătoarea) şi Mandylion-ul. 

O altă temă a picturii exterioare — căreia îi este rezervat de obicei peretele de 


vest, fie al pronaosului, fie al exonartexului — este Judecata de Apoi, ea primeşte 

o dezvoltare specială în secolele XII-XIII în mozaicuri şi pictura murală. Cea mai 
complexă reprezentare în spaţiul Moldovei o cunoaşte Voroneţul, pe faţada de vest 
a exonartexului cu porţile deschise ale raiului, în partea de sus, prin care se zăreşte 
Cel vechi de zile, iar de o parte şi de alta îngerii cu suluri. Dedesubt, în centru se află 
lisus judecător cu Maica Domnului şi loan Botezătorul intercesori şi îngeri într-o 
amplă compoziţie Deisis. În centrul registrului următor e aşezat Tronul Hetimasiei, 
cu Adam şi Eva, de o parte şi alta, îngenuncheaţi; sub tron este balanţa în faţa 


Tronul Hetimasiei, detaliu din 
căreia sufletele aşteaptă hotărârea, alături stau diavoli şi îngeri, iar în fruntea lor 


Judecata de Apoi de pe peretele vestic 
al pridvorului Mănăstirii Moldovița Arhanghelul Mihail. Pe latura stângă, la dreapta Judecătorului se adună cei mântuiţi, 

p. 79 
Imnul Acatist, faţada sudică a 


bisericii Mănăstirii Moldoviţa. 


Arborele lui Lesei, faţada sudică a 


bisericii Mănăstirii Moldoviţa. 


iar pe latura stângă, unde se revarsă râul de foc se prăbuşesc cei condamnaţi. Jos, unde 
David stă cântând din alăută, într-un peisaj stâncos, e figurată moartea celui drept 
şi a celui păcătos. La dreapta, ultimele două registre sunt contopite într-un peisaj 
întins. Îngerii sună în tulnice învierea morţilor, iar pământul, reprezentat printr-o 
figură alegorică cu căciulă de blană verde, deschide mormintele din care ies trupurile 
înfăşurate ca nişte mumii. Diferite patrupede varsă membrele celor înghiţiţi, peşti şi 
păsări scuipă şi ele victimele. Pe latura opusă s-au adunat cei drepţi, îmbulzindu-se 
la poarta raiului, vegheată de Apostolul Petru cu cheia în mână, dincolo de poartă, 
într-o grădină cu copaci, pe un fundal alb, reprezentând Raiul stă Maria între doi 
îngeri, alături de bunul tâlhar ce îşi poartă crucea şi de cei trei patriarhi — Avraam, 
Isaac şi lacob — cu sufletele celor mântuiţi în poală. 

Legenda Vămilor Văzduhului, este o temă cu rol moralizator, periplul escatologic al 
sufletului ce străbate 24 de vămi e însă slab păstrat pe pereţii bisericilor moldoveneşti, 
fiind redat de obicei pe peretele nordic, cel mai expus intemperiilor. 


Pe peretele vestic sau de sud mai apare şi un scurt ciclu al Genezei, momente din 


crearea lumii, păcatul strămoșesc şi urmările lui. 

Asediul Constantinopolului, 
detalii de pe fațada sudică a 


bisericii Mănăstirii Moldoviţa. 


p. 81 

Detaliu din /mnu/ Acatist, scena 
Pocrovului: martiriul călugărilor de 
la Muntele Sinai ucişi de păgâni, 
faţada sudică a bisericii 


Mănăstirii Suceviţa. 

Pictura bisericilor din nordul Moldovei are prin meşterii săi zugravi, susținuți desigur 
de mediul elevat, cărturăresc în care programele iconografice erau concepute, un 
îndoit merit: prin ea se păstrează în Moldova, ca într-o insulă, tradiţia vie a picturii 
monumentale bizantine încă aproape două veacuri după stingerea centrului de viață 
artistică pe care-l reprezenta Imperiul Bizantin şi pe de altă parte, ea a manifestat 


mereu tendinţa de a îmbogăţi cu teme noi inspirate din imnuri sau literatura istorică 


[HE EH 


Judecata de Apoi, faţada vestică 


a bisericii Mănăstirii Voroneţ: 


vedere de ansamblu şi detalii. 

veche, această pictură de tradiţie bizantină pentru a o face înţeleasă şi accesibilă unui 
număr tot mai mare de credincioşi. 

Un fenomen asemănător se manifestă şi în arta icoanei. Despre o primă icoană 
bizantină pe teritoriul ţării noastre putem vorbi de la începutul veacului al XV-lea 
când, potrivit tradiţiei, soţia împăratului Manuil al II-lea Paleologul trimite doamnei 
Ana; soţia lui Alexandru cel Bun, o icoană a Sfintei Ana, ea va fi dăruită de domnul 


Moldovei, câţiva ani mai târziu, cu mare solemnitate, Mănăstirii Bistriţa. Icoana 


Maicii Domnului de la Neamţ, tot potrivit tradiţiei, ar fi un dar făcut de împăratul 


loan al VIII-lea Paleologul domnului Moldovei, Alexandru cel Bun. Aceste două 
icoane care ajung în Moldova ca dar al curţii imperiale aparţin ariei stilistice a 
icoanei bizantine de secol XIII-XIV. Circulaţia icoanelor şi a artiştilor bizantini 
în întreg Orientul ortodox era un fenomen frecvent în epocă şi în acest fel ajung 
şi la noi produse ale unor ateliere constantinopolitane sau opere ale unor artişti 
formaţi la şcoala tradiţiei bizantine. Pe lângă acestea pătrund şi influenţele artistice 
ale atelierelor sârbeşti sau cretane, unde începând cu veacul al XV-lea, şi tot pe 


temeiul modelelor bizantine, se vor forma adevărate şcoli artistice. Importurilor 


Plângerea Domnului, sfârşitul 
secolului XV-începutul secolului 


XVI, atelier "Țara Românească. 


sârbeşti li se datorează icoana Plângerii Domnului (sfârşitul secolului al XV-lea), 
temă rară în pictura de icoane, iar unui atelier sud-dunărean îi aparţine Icoana 
relicvar a Sfântului loan Botezătorul (secolul al XVI-lea) care ajunge la Mănăstirea 


Bistriţa prin intermediul boierilor Craioveşti. 


Sfântul loan Botezătorul, 
icoană relicvar, secolul XVI, 


atelier sud-dunărean. 

Schimbarea la Faţă, prima 


jumătate a secolului al XVI-lea, 


Mănăstirea Agapia, Neamţ. 


Sub raport tematic icoanele din prima etapă sunt mai ales portrete. În a doua jumătate 
a secolului al XVI-lea şi cel următor apar frecvent temele evanghelice, praznicele, 
episoade din vieţile sfinţilor. Moldova oferă o mai mare bogăţie de icoane din secolul 
al XVI-lea, în raport cu Ţara Românească și Transilvania. În tezaurele mănăstirilor 
din Nordul Moldovei se păstrează numeroase icoane ce dezvăluie prin varietatea de 


interpretare şi modalităţile de realizare a unor vechi teme o mare bogăţie stilistică. 

Sfinţii Trei Ierarhi, secolul al 


XVI-lea, Mănăstirea Agapia, Neamţ. 


BIZANȚ ŞI BIZANȚ DUPĂ BIZANȚ ÎN SPAŢIUL ROMÂNESC 


Schimbarea la Fată, secolul al 


XVI-lea, Mănăstirea Agapia, Neamţ. 

Zideşti Fecioarelor, icoană ce 
redă icosul X al Acatistul Maicii 
Domnului, secolul al XVI-lea, 


Mănăstirea Agapia, Neamţ. 

Tradiţia bizantină 
în arta românească 


Memoria Bizanțului: forma, canonul, erminia 


Finalul acestui excurs prin arta bizantină şi post-bizantină de pe teritoriul ţării 
noastre trebuia să aparţină câtorva exemple reprezentative, tocmai pentru a 
da o dimensiune concretă, aplicată temei. Am ales în tehnicile cele mai bogat 
ilustrate câteva mărturii ale unei creaţii impregnate de influenţele bizantine şi 
post-bizantine ale Răsăritului creştin, dar care, în acelaşi timp, îşi impunea şi 
particularităţile şi regulile proprii. 

Piesele alese sunt, cu puţine excepţii, exemple târzii tocmai pentru a surprinde deja 
fenomenul cristalizării şi al decantărilor locale ale unor teme, tehnici şi trăsături 
stilistice proprii ariei bizantino-balcanice. Fie ele icoane de procesiune sau pentru 
cultul privat, broderii liturgice, ferecături de carte sau piese de argintărie cu 
rol în cult, obiectele prezentate în acest capitol amintesc acelaşi lucru, că arta 
românească a veacurilor XIV-XVI a fost produsul influențelor şi intersecţiilor 
stilistice ale atelierelor şi meşterilor sud-slavi sau constantinopolitani grefate pe o 


veche tradiţe locală. 

Maica Domnului cu Pruncul, Mănăstirea Govora, 1530 (?) 

Icoana Maicii Domnului cu Pruncul Hodighitria se presupune a fi una dintre 
primele icoane pictate într-un atelier local. Reprezentarea de tip Hodighitria (gr. 
Călăuzitoarea, cea care arată calea) este cel mai frecvent tip iconografic bizantin, 
constă în prezentarea frontală a Maicii Domnului cu Pruncul în braţe, arătând, cu 
mâna dreaptă, spre Acesta, calea. 

Reprezentată până la brâu, Maica Domnului umple aproape întreg cadrul, maforionul 
roşu închis crează o masă monumentală din care se desprinde chipul frumos rotunjit, 
cu ochii clar decupaţi, uşor lăsaţi în jos, spre tâmple. Pruncul stă drept pe braţul 
Fecioarei, într-o poziţie frontală, făcând gestul etern al binecuvântării. 

Icoana de la Govora redă cu mare acuratețe un model bizantin, fiind realizată în 
tonalități calde, de brun, ocru, verde şi roşu închis, pe un bogat fundal aurit. Luminile 
care modelează drapajul sunt în tonuri deschise sau marcate fin cu aur. În colțurile 
de sus apar busturile Arhanghelilor Mihail şi Gavril. Pe rama masivă, în partea de 
jos, a existat o inscripţie în slavonă, care a ajutat la datarea icoanei: „Dorothei... 
Maicii Domnului şi pururea Fecioarei Maria”, a fost însă îndepărtată cu prilejul 
unei restaurări. Despre Dorotei se ştie că fost egumen al Mănăstirii Govora în al 
treilea deceniu al secolului al XVI-lea, şi astfel s-a convenit datarea piesei în 1530, 
dar cecetări mai recente (arheologice şi de arhivă) potrivit cărora ar fi menţionat în 
condicile mănăstirii un vieţuitor, Dorotei, în secolul al XV-lea susţin ipoteza datării 
anterioare a icoanei. 

Concepţia şi modul de tratare încadrează stilul icoanei ca aparţinând unui atelier de 
şcoală grecească târzie. Sentimentul trăirii interioare pe care îl transmite, dramatismul 
reţinut al figurilor, economia rafinată de mijloace formale şi o anumită virtuozitate 
în interiorul unui tip trădează însă în meşterul care a pictat icoana doar pe ucenicul 


autentic, dar întârziat, al unei mari epoci. 

Sfinţii Simeon şi Sava, Curtea de Argeş, c. 1522-1523 

Icoana reprezintă portretele sfinţilor patroni ai Serbiei, la picioarele cărora este 
îngenuncheată Despina Miliţa Doamna soţia lui Neagoe Basarab îndurerată de 
moartea soţului şi a fiului ci, cu cele două fiice, Roxana şi Stana. Portretele sfinților 
impresionează prin aspectul lor monumental, inspirate fiind probabil din pictura 
murală. Ele se desprind de pe fondul bogat de aur şi sunt tratate deosebit de plastic. 
Sfântul Simeon este îmbrăcat simplu în veșmânt monahal şi este rezemat într-un 
toiag, iar Sfântul Sava, arhiepiscop şi organizator al Bisericii Sârbe în secolul al XIII- 
lea, este reprezentat în veşmânt arhieresc ţinând în mâna stângă Evanghelia în timp 
ce cu dreapta binecuvintează. 

Personajele au atitudini calme şi hieratice, dar fără severitate. Feţele sunt puternic 
modelate, de o mare expresivitate şi bine individualizate. Coloritul este cald, cu 
acorduri de roşu închis şi verde şi cu tuşe de aur care subliniază drapajul veşmintelor. 
Faldurile ample ale rasei lui Simeon sunt reliefate prin pete de lumină. 
Introducerea personajelor laice în iconografia sacră este o caracteristică a epocii lui 
Neagoe Basarab, venită pe filieră sârbescă unde, o data cu dinastia Nemanizilor 
reprezentarea ctitorilor şi a donatorilor, în icoane şi în pictura murală, e tot mai 


răspândită. 

Epitaful de la Cozia, 1395 

Somptuos, de o mare expresivitate, monumental în concepţie şi în realizare, epitaful 
de la Cozia este o operă reprezentativă a broderiei liturgice bizantine. Ca piesă 
liturgică, epitaful este un văl de procesiune ce se scoate din altar în Vinerea Mare, 
este aşezat în mijlocul bisericii pe o masă şi apoi la Slujba Prohodului (Utrenia 
Sâmbetei Mari) este purtat în procesiune ca în final să se întoarcă în altar pentru a 
acoperi Sfânta Masă, până la Înălțarea Domnului. O desfăşurare impresionantă care 
simbolizează deopotrivă Coborârea de pe cruce şi Punerea în mormânt. 

Tema iconografică este Plângerea: lisus întins pe piatra ungerii, îi are alături pe 
Maica Domnului care îl îmbrăţişează, aplecată fiind peste trupul Lui şi pe Sfântul 
loan Teologul, prosternat la picioarele Mântuitorului. Patru îngeri purtând loros-ul 
imperial străjuiesc scena. Doi dintre ei, cu aripile deschise îşi înalță ripidele în formă 
de serafimi, iar alți doi, plasați la extremitatea scenei, cu făclii în mâini se înclină uşor, 
oficiind parcă. Personajele sunt grupate pe două planuri care pun împreună durerea 
omenească şi slăvirea îngerească, epitaful de la Cozia fiind unul dintre primele care 
respectă această schemă compoziţională. 

Motivele decorative din partea de jos, formate din două rânduri de semipalmete, 
frunze de acant prinse cu o brățară, alternând cu un şir de calicii deschise, sunt 
stilizate grafic accentuând astfel sobrietatea ansamblului. 

Chenarul care încadrează scena conţine o inscripţie liturgică în slavonă ce reproduce 
troparul din Sâmbăta Mare de la Liturghia Sfântului Vasile: „Să tacă tot trupul 
omenesc şi să stea cu frică şi cutremur şi nimic pământesc întru sine să nu gândească; 
că Împăratul împăraţilor şi Domnul domnilor merge să se junghie şi să se dea spre 
mâncare credincioşilor şi merg înaintea Lui cetele îngereşti, cu toată căpetenia şi 
puterea, heruvimii cei cu ochi mulți şi serafimii cei cu câte şase aripi, feţele acoperind 
şi cântând cântarea : Sfânt, Sfânt, Sfânv”. 

Prin calităţile sale estetice, prin concizia tratării temei, gama cromatică rafinată şi 
tehnica de execuţie epitaful de la Cozia se situează în ultima epocă de înflorire a artei 


bizantine, o artă în care broderia liturgică a avut o istorie şi un loc important. 

Epitaful lui Siluan de la Neamţ, 1437 

Un alt epitaf de mare expresivitate, lucrat de data aceasta în Moldova, în timpul 
voievodului Alexandru cel Bun, este cel făcut la porunca egumenului Siluan de la 
Neamţ care a păstorit în această adevărată vatră de cultură între anii 1427 şi 1470. 
Iconografic, piesa realizează o izbutită sinteză între tema liturgică a Jerzfei lui Iisus 
şi cea istorică a Plângerii. lisus stă întins pe piatra ungerii, la cap e aşezată Maica 
Domnului înveşmântată în mantie verde, cu maforion de aur, aplecată peste capul 
Fiului ei, iar la picioare Maria Magdalena, într-un gest de adâncă durere. Jos sunt 
reprezentaţi trei îngeri îngenunchiaţi, iar sus alţi doi, ce stau în picioare având ripide 
în mâini, pe care le apleacă uşor peste trupul lui Hristos. În colțuri apar simbolurile 
evangheliştilor însoţite de cuvinte ale anaforalei în limba greacă: „cântând”, 
„strigând”, „glas înălțând” şi „grăind”. 

În mijloc apare un singur cuvânt, în limba greacă: epizap/bsos, iar inscripţia în slavonă 
care împrejmuieşte scena reproduce prima strofă din Prohodul Mântuitorului, cu 
care începe Utrenia din Sâmbăta Mare: „În mormânt Viaţă, pus ai fost Hristoase şi 
s-au spăimântat oştirile îngereşti, plecăciunea Ta cea multă proslăvind”. 

Întreg fundalul este decorat cu un motiv simbolic: crucea cu braţe egale înscrisă în 
cerc, simbol al lumii spirituale, transcendente, de origine bizantină ce se întâlneşte şi 
în decorația murală a veacurilor XIV-XV. Sub raport iconografic scena s-a îmbogăţit 
faţă de cea de la Cozia cu prezenţa uneia dintre femeile mironosiţe, în plus e mai 
accentuat momentul istoric, dramatic, prin durerea ce se poate citi pe chipurile celor 
două femei. 

Prin tehnica sa desăvârşită, prin inovațiile iconografice, echilibru şi expresivitatea 
plastică a compoziţiei epitaful lui Siluan de la Neamţ se va constitui ca un prototip 


pentru epitafele moldoveneşti ale secolelor următoare. 

Aerul de la Moldoviţa, 1484 

Ca piesă liturgică aerul nu poate lipsi dintr-o biserică, el are rolul de a acoperi 
sfintele vase cât timp stau la proscomidie, apoi este purtat pe umeri de preot sau 
diacon la ieşirea cu cinstitele daruri, în timpul Vohodului mare. La întoarcerea în 
altar el va fi mişcat deasupra Sfintei Mese în timpul rostirii Crezului. Din punct de 
vedere simbolic aerul este „vălul preţios” (Nicolae Cabasila) care ascunde Pâinea şi 
Vinul, imagine a puterii lui Dumnezeu întrupat care rămâne ascunsă până va începe 
seria minunilor şi a semnelor. În acelaşi timp simbolizează piatra de pe mormântul 
Mântuitorului. Funcţia liturgică a aerului şi a tuturor vălurilor liturgice redând jertfa 
este marcată de prezenţa îngerilor cu ripide. Vohodul mare trimite la Punerea în 
mormânt a Mântuitorului şi de aceea uneori în decorul acestor piese de broderie 
pătrund, pe lângă serafimi, heruvimi şi tronuri şi îngeri plângând. 

Aerul de la Moldoviţa are la rândul său reprezentat pe Hristos întins, cu mâinile 
încrucişate pe piept, într-un câmp presărat cu stele. Doi serafimi şi două tronuri apar 
în partea de jos a compoziţiei, iar în partea de sus se văd doi serafimi şi trei îngeri 
plângând, venind în zbor, lângă fiecare este brodat şi cuvântul „sfânt” în slavonă. 

O inscripţie (liturgică şi de danie), tot în limba slavonă este brodată pe margini 
şi reproduce troparul pe care preotul îl spune în taină la intrarea în altar, după 
Vohod: „losif cel cu bun chip, de pe lemn luând preacurat trupul Tău, cu giulgiu 
curat înfăşurându-l şi cu miresme, în mormânt nou îngropându-l, l-a pus”; apar de 


asemenea numele egumenului Anastasie şi data, septembrie 6990 (1482). 


102 TRADIŢIA BIZANTINĂ ÎN ARTA ROMÂNEASCĂ 


TRADIȚIA BIZANTINĂ ÎN ARTA ROMÂNEASCĂ 103 


104 TRADIȚIA BIZANTINĂ ÎN ARTA ROMÂNEASCĂ 


Aer dăruit de Ştefan cel Mare Bisericii Sfântul Nicolae de la Radăuţi, c. 1493 
Broderia este dăruită de domnul Moldovei ctitoriei sale din Rădăuţi, fiind una dintre 
cele mai frumoase piese aparţinând şcolii de broderie din Moldova veacului al XV- 
lea. A fost datată cu aproximaţie în anul 1493 prin analogie cu perechea sa, păstrată 
în colecția Mănăstirii Suceviţa. Temele iconografice reprezentate pe aer sunt legate 
de Jertfa lui lisus; în acest caz avem redată Împărtășania apostolilor cu pâine. 
Compoziţia simetrică şi de un echilibru clasic îl are în centru pe lisus împărtăşindu-i 
pe apostolii grupaţi de o parte şi alta a mesei altarului. Un înger cu ripidă veghează 
momentul. În câmp sunt brodate stele şi deasupra baldachinului, de o parte şi alta, 
apar soarele şi luna. Piesa este lucrată în puncte de broderie diferite, cu fir din argint 
şi argint aurit, pe un fundal de mătase albastru deschis, chipurile şi veşmintele 
personajelor sfinte au o plasticitate deosebită. În chenarul care împrejmuieşte 
scena centrală, inscripţia liturgică în slavonă reproduce cuvintele Euharistiei 
„Luaţi, mâncaţi, acesta este Trupul meu care se frânge pentru voi spre iertarea 
păcatelor”. Deşi de dimensiuni reduse, prin claritatea şi simetria compoziţiei, 
aerul are monumentalitate, influenţa picturii murale din epoca ştefanină făcându- 


se simțită aici. 

Ferecătura Tetraevangheliarului lui Gavril Uric, c. 1448-1462 

Ferecăturile de cărți din argint aurit realizate în Moldova sunt relativ târzii, abia de la 
sfârşitul secolului al XV-lea. Despre cea dăruită de boierul Cândea Laţcu Mănăstirii 
Neamţ unii cercetători spun că ar fi doar cu puţin mai târzie manuscrisului lui Gavril 
Uric scris la 1435, iar alţii că ar fi o refacere târzie, alcătuită din elemente disparate, 
nu mai vechi decât epoca lui Ştefan cel Mare. 

Formată din plăci legate prin şiruri de inele prinse pe verigi de fier, ea îmbracă 
coperţile de lemn ale mansucrisului caligrafiat de Gavril Uric la Mănăstirea Neamţ. 
Pe față, scena centrală este Învierea (Coborârea la Iad) înscrisă într-un cerc. lisus 
în mandorlă păşeşte peste porţile iadului, ridicându-i pe Adam şi Eva. Alături, 
profeţi în grupuri compacte de o parte şi de alta a scenei. În colţuri sunt cei 
patru evanghelişti, în picioare, cu Evanghelia în mână. În partea de sus şi de jos 
a scenei apar motive florale orientale, întâlnite în decorația moldovenească a 
veacului a XV-lea, în timp ce chenarul este realizat cu motive de inspiraţie gotică. 
Jos, în centru, este plasată inscripţia de danie în slavonă „Cândea Laţcu, pârcălab de 
Haţeg, a ferecat cartea aceasta”. Cealaltă față redă Înă/zarea, temă legată de hramul 
Mănăstirii căruia îi aparţine piesa, cu Maica Domnului între îngeri şi apostoli şi 
lisus Hristos în medalion, înălțat de doi îngeri. Sus şi jos vedem un decor vegetal fin 
gravat şi medalioane cu busturile celor patru evangheliști. În colţuri sunt fixate în 
cabuşon patru cristale de rocă ovale, cu rol în susţinerea cărții. Ferecătura este lucrată 
în tehnici diferite: majoritatea scenelor sunt ciocănite şi cizelate, unele sunt turnate, 
iar altele gravate, motivele ornamentale folosite se întâlnesc şi pe alte alte pise de 
argintărie din epocă, potire sau pocale. 

Viziunea celor două compoziţii, simetrice faţă de un ax central respectă modele ale 
iconografiei bizantino-slave. Motivele decorative de influență occientală — patrulobi 
traforaţi înscrişi în romburi şi frunze de acant de pe baghetele laterale — precum şi 
fineţea detaliilor şi a execuţiei par să indice un meşter transilvănean. 

La fel ca manuscrisul pe care îl îmbracă, ferecătura comandată de pârcălabul 
Cândea Laţcu se va constitui prin aspectul armonios şi unitar al ansamblului şi prin 
coerenţa stilistică a tratării temelor, ca model pentru meşterii argintari moldoveni 


ai veacului următor. 

Ferecătura raclei Sfântului loan cel Nou de la Suceava, secolul al XVI-lea 

La începutul veacului al XV-lea sunt aduse cu mare fast de la Cetatea Albă la 
Suceava şi aşezate în biserica Mirăuţilor, de unde vor fi mutate în 1589 la Catedrala 
Mitropolitană, moaştele unui sfânt martirizat cu un secol mai devreme, loan cel Nou 
din Trapezunt. Evenimentul a fost în sine important, pe lângă evlavia populară pe 
care a stârnit-o, el a întărit poziţia recent recunoscutei Mitropolii a Sucevei şi implicit 
pe a statului Muşatinilor în faţa lumii bizantino-balcanice. Această procesiune — 
relatată de cronicarul Ureche — va fi creatoarea unei adevărate iconografii, mai întâi 
cu scene din viaţa sfântului, pentru icoanele şi ferecătura de argint aurit realizate 
pentru racla care urma să adăpostească moaştele, şi mai apoi pentru pictura murală 
care va include, în mod simbolic, şi momentul primirii moaştelor în cetatea Sucevei 
de către cler şi voievod. 

Pe latura din faţă a raclei, douăsprezece plăci de argint, dispuse pe două registre, 
redau într-o naraţiune sobră scene din martirajul Sfântului loan cel Nou de la 
Suceava, însoţite de inscripţii în slavonă. Ele transpun fidel în argint scenele pictate 
pe faţa principală a raclei. 

Într-o compoziţie echilibrată, deşi fragmentată în scene, amintind de sinaxarele 


pictate în bisericile timpului, pe fundaluri de arhitectură geometrizate sunt înşirate 

numeroase personaje purtând costume de factură orientală, dar şi occidentală. 
Sfântul şi eparhul cetăţii sunt personajele cel mai bine individualizate prin gesturi şi 
vestimentaţie. Piesele sunt lucrate în tehnica 4 repousse, legătura dintre ele se face 
prin benzi fine de filigran de argint cu motive florale, amintind de ferecătura crucilor 
din lemn sculptat. 

Abilitatea meşteşugărească a realizării scenelor, îndatorată tehnicilor argintăriei din 
Răsăritul bizantin, aspectul lor narativ, în care intră pe lângă o bună cunoaştere a 
iconografiei şi canonului şi o ştiinţă a redării aspectelor cotidiene din viaţa cetăţii, ne 
pot conduce la concluzia că piesa ar fi produsul unui atelier din mediul bizantin. 
Data realizării acestei racle nu a fost stabilită cu certitudine, specialiştii au formulat 
mai multe ipoteze, şi un fapt până acum acceptat ar fi acela că este posterioară epocii 
în care a fost scrisă viaţa sfântului (cel mai vechi manuscris cu viaţa Sfântului Loan cel 
Nou de la Suceava este din 1439), atunci când cultul său capătă amploare şi începe a 


fi ilustrat şi în pictura murală, la paraclisul Mănăstirii Bistriţa, la Voroneţ. 

Istoria îndelungată a relaţiilor directe sau mediate între arta românească şi lumea 
bizantină începe cu momentul stăpânirii bizantine la gurile Dunării, când pe 
teritoriul nostru pătrund meşteşugul roman al zidirilor în piatră şi cărămidă la care 
se adaugă conţinutul religiei creştine, strălucirea, fastul şi gustul pentru culoare al 
Bizanțului. De aici forme ale artei bizantine se vor răspândi şi în celelalte zone de la 
nord şi est de Carpaţi. 

În perioada următoare, între secolele VII-X chiar dacă dominaţia bizantină la 
Dunăre va înceta, amintirea unei culturi înrădăcinate de secole şi pătrunsă adânc 
în spiritualitatea locuitorilor acestui teritoriu nu poate fi ştearsă, astfel că din epoca 
migraţiilor ajung până la noi o serie de obiecte de podoabă, piese de cult sau de uz 
gospodăresc din metal sau ceramică ce păstrează diferite aspecte stilistice şi tehnice 
îndatorate artei Bizanțului. 

Începând cu veacul al X-lea Bizanțul readuce la Dunăre statornicia unei vieţi 
organizate, acum încep să fie ridicate cetăţi fortificate, biserici şi mănăstiri care 
folosesc principiile constructive şi decorative ale artei bizantine. În aceeaşi măsură 
fastul şi strălucirea unei arte imperiale îşi găseşte ecou în creaţia locală fie ea 
bisericească sau aulică. 

Treptat, arta de pe teritoriul ţării noastre capătă o identitate şi particularități 
proprii, astfel că în arhitectură sau pictură, în arta metalelor sau a broderiei 
liturgice, o dată cu secolele XIV-XV meşterii şi atelierele locale găsesc propriile 
soluţii constructive şi au propriile variante de decor, formă şi culoare în creaţiile 
lor. La acea vreme Bizanțul constituia un model pentru toate statele recent create 
în Răsăritul creştin, era firesc ca şi principii Basarabi şi cei Muşatini să îmbrăţişeze 


şi să adopte structurile politice, instituţionale şi culturale ale unei lumi ce nu 

va înceta, nici după căderea Constantinopolului să se constituie ca reper. Astfel 
se conturează o artă românească cu trăsături distincte, rezultat al sintezei între 
moştenirea bizantină preluată pe filieră constantinopolitană sau sud-slavă şi 
influenţele venite dinspre arta şi cultura Europei occidentale. 

Dar ce era acest Bizanţ al cărui ecou a fost atât de puternic timp de secole? În a 
sa Mistagogie Sfântul Maxim Mărturisitorul vede în dispoziţia spaţială a bisericii 
ca locaş liturgic, alcătuit din pronaos, naos şi altar, elementele care corespund 
structurilor fundamentale ale cosmosului (pământ, cer, Dumnezeu), ale omului 
(trup, suflet, minte), ale acţiunilor sale (practică, contemplativă, mistică), precum şi 
ale revelaţiei (Vechiul Testament, Noul Testament, Împărăţia eschatologică), fapt ce 
evidenţiază armonia şi întregul unei lumi construită şi centrată pe trăirea religioasă 
şi reprezentarea ei. Biserica există pentru a activa unificarea întregii creaţii. Şi pentru 
că în nici o altă epocă a civilizaţiei şi istoriei formelor Biserica, societatea, cultura 
nu au fost atât de legate ca în Bizanţ, arta care a preluat această armonie deplină 
îşi va asigura stabilitatea şi continuitatea peste secole. În cele din urmă, pentru 
spaţiul românesc, aspectul cel mai profund al relaţiilor şi influențelor bizantine nu 
este cel politic, economic sau administrativ; împărații bizantini n-au avut niciodată 
stăpânirea asupra întreg teritoriul locuit de români. Impactul cel mai puternic pe 
care îl are Bizanțul asupra noastră se produce la nivelul modelării în sens teologic a 
cultului bizantin şi a vieţii religioase, prin încadrarea românilor în Biserica creştină a 
Răsăritului Ortodox. Creaţia culturală şi artistică nu va fi decât o consecinţă a acestui 
fapt. Întreaga artă românească de tradiţie bizantină, cu formele ei, originale sau de 
împrumut, aulice sau monahale, pleacă de aici, de la această legătură fundamentală. 
Şi ceea ce a dat identitate unei creaţii întinsă pe o arie mult mai mare decât stăpânirea 
politică propriu zisă a fost această particularitate: ea era o artă creştină în conţinut şi, 


de aici pornind, bizantină în formă. 

